|

52010PC0505

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le tuairisceáin staidrimh i ndáil le hiompar earraí de bhóthar  /* COM/2010/0505 final - COD 2010/0258 */

		GAAn Bhruiséil 24.9.2010COIM(2010) 505 leagan deireanach2010/0258 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le tuairisceáin staidrimh i ndáil le hiompar earraí de bhóthar(Athmhúnlú)MEABHRÁN MÍNIÚCHÁIN1. Chinn [1] an Coimisiún an 1 Aibreán 1987, a threorú dá fhoireann gur cheart gach gníomh a chódú i ndiaidh deich leasú ar a mhéad, agus cuireadh i bhfios dóibh gur bunriachtanas é seo agus gur cheart do ranna féachaint le códú a dhéanamh ag eatraimh is giorra ná sin ar na téacsanna a bhfuil siad freagrach astu lena chinntiú go bhfuil na forálacha atá iontu soiléir agus sothuigthe.2. Thionscain an Chomhairle códú Rialachán (CE) Uimh. 1172/98 an 25 Bealtaine 1998 maidir le tuairisceáin staidrimh i ndáil le hiompar earraí de bhóthar [2]. Bhí an Rialachán nua le hionad na ngníomhartha éagsúla a chuimsítear ann [3] a ghlacadh; bhí inneachar na n-ionstraimí sin le caomhnú go hiomlán agus, ar an ábhar sin, ní bheadh sé i gceist leis an Rialachán nua ach na hionstraimí sin a thabhairt le chéile agus na leasuithe foirmiúla sin amháin a raibh gá leo don phróiseas códúcháin féin á gcur san áireamh.3. Idir an dá linn, tháinig Conradh Liospóin i bhfeidhm. Faoi Airteagal 290 den Chonradh ar Fheidhmiú an Aontais Eorpaigh, féadfaidh an reachtóir cumhacht a tharmligean chuig an gCoimisiún chun gníomhartha neamhreachtacha a bhfuil feidhm ghinearálta leo a fhorlíonann nó a leasaíonn gnéithe neamhriachtanacha áirithe de ghníomh reachtach a ghlacadh.4. D'fhéadfadh sé go mbeadh tarmligean cumhachta den sórt sin oiriúnach i gcás forálacha áirithe de Rialachán (CE) Uimh. 1172/98. Is iomchuí, dá bhrí sin, códúchán Rialachán (CE) Uimh. 1172/98 a athmhúnlú chun na leasuithe is gá a chuimsiú.5. Tarraingíodh suas an togra athmhúnlúcháin ar bhonn réamh-chomhdhlúthú Rialachán (CE) Uimh. 1172/98 agus na n-ionstraimí lena leasaítear é, sna teangacha oifigiúla go léir. Is í Oifig Foilseachán an Aontais Eorpaigh a rinne an comhdhlúthú sin trí chóras próiseála sonraí. I gcás inar tugadh uimhreacha nua do na hAirteagail, taispeántar an comhghaol idir an tseanuimhir agus an uimhir nua i dtábla atá leagtha amach in Iarscríbhinn IX a ghabhann leis an Rialachán athmhúnlaithe.1172/98 (oiriúnaithe)2010/0258 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le tuairisceáin staidrimh i ndáil le hiompar earraí de bhóthar(Athmhúnlú)(Téacs is ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe, mír 1 d'Airteagal 338 de,Ag féachaint don togra ón gCoimisiún Eorpach,Tar éis dóibh an dréachtghníomh reachtach a chur chuig na Parlaimintí náisiúnta,Ag féachaint don tuairim ó Choiste Eacnamaíoch agus Sóisialta na hEorpa [4],Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:nua(1) Rinneadh Rialachán (CE) Uimh. 1172/98 ón gComhairle an 25 Bealtaine 1998 maidir le tuairisceáin staidrimh i ndáil le hiompar earraí [5] de bhóthar a leasú go substaintiúil roinnt uaireanta [6]. Ós rud é go bhfuil leasuithe eile le déanamh air, ba cheart an Rialachán sin a athmhúnlú ar mhaithe le soiléireacht.1172/98 Aithris 1 (oiriúnaithe)(2) D'fhonn na cúraimí atá air i gcomhthéacs an chomhbheartais iompair a chomhlíonadh, ní foláir go mbeidh curtha ar fáil don Choimisiún sonraí staidrimh atá inchomparáide, iontaofa, sioncrónaithe, rialta agus cuimsitheach i dtaobh fairsinge agus forbairt iompair earraí de bhóthar ag feithiclí atá cláraithe san Aontas agus i dtaobh a mhéid a bhaintear úsáid as feithiclí atá i mbun an iompair sin.1172/98(3) Is gá staidreamh réigiúnach cuimsitheach a thiomsú maidir le hiompar earraí agus turais feithiclí araon.1172/98 (oiriúnaithe)(4) Is cuí, dá bhrí sin, a áirithiú go ndéanfar tuairisc ar thionscnamh agus ar cheann scríbe réigiúnach an iompair a dhéantar laistigh den Aontas ar na boinn chéanna leis an iompar náisiúnta, agus go ndéanfar nasc idir iompar earraí agus turais feithiclí trí bhíthin a mhéid a bhaintear úsáid as feithiclí atá i mbun an iompair sin a thomhas.1172/98(5) I gcomhréir le prionsabal na coimhdeachta, is ar leibhéal an Aontais amháin is féidir tabhairt go héifeachtach faoi chaighdeáin chomhchoiteanna staidrimh a chruthú d'fhonn faisnéis chomhchuibhithe a sholáthar, agus sonraí á mbailiú i ngach Ballstát faoi údarás na gcomhlachtaí agus na n-institiúidí sin atá freagrach as staidreamh oifigiúil a thiomsú.(6) Soláthraíonn Rialachán (CE) Uimh. 223/2009 ó Pharlaimint na hEorpa agus ón gComhairle an 11 Márta 2009 maidir le staidreamh Comhphobail agus lena n-aisghairtear Rialachán (CE, Euratom) Uimh. 1101/2008 maidir le sonraí staidrimh atá faoi réir rúndachta a tharchur chuig Oifig Staidrimh na gComhphobal Eorpach, Rialachán (CE) Uimh. 322/97 ón gComhairle maidir le staidreamh Comhphobail agus Cinneadh 89/382/CEE, Euratom ón gComhairle lena mbunaítear coiste um chlár staidrimh na gComhphobal Eorpach [7], creat tagartha do na forálacha atá leagtha síos leis an Rialachán seo, go háirithe na forálacha sin a bhaineann le rochtain ar fhoinsí sonraí riaracháin, a bhaineann le héifeachtúlacht costais na n-acmhainní atá ar fáil agus le rúndacht staidrimh.(7) Is gá sonraí leithleacha a chur in iúl, chomh luath agus a dhéanfar díthainmneach iad, chun cruinneas foriomlán na dtorthaí a mheas.(8) Tá sé tábhachtach a áirithiú go scaipfear an fhaisnéis staidrimh go leormhaith.399/2009 Aithris 1(9) Ba chóir na bearta is gá chun an Rialachán seo a chur chun feidhme a ghlacadh i gcomhréir le Cinneadh 1999/468/CE ón gComhairle an 28 Meitheamh 1999 ag leagan síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún [8].399/2009 Aithris 4nua(10) Ba cheart go dtabharfaí cumhacht don Choimisiún chun gníomhartha tarmligthe a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh, ar gníomhartha iad a bhaineann le glacadh saintréithe bailithe sonraí agus inneachar na nIarscríbhínní agus chun ceanglais íosta maidir le mionchruinneas do na torthaí staidrimh arna dtarchur ag na Ballstáit agus nósanna imeachta cur chun feidhme an Rialacháin seo a leagan síos, lena n-áirítear bearta chun é a chur in oiriúint don dul chun cinn eacnamaíoch agus teicniúil. Ó tharla gur le haghaidh gnéithe neamhriachtanacha den Rialachán seo a leasú a ceapadh na bearta sin a bhfuil raon feidhme ginearálta acu, caithfear iad a ghlacadh i gcomhréir leis an nós imeachta rialúcháin lena ngabhann grinnscrúdú agus dá bhforáiltear in Airteagal 5a de Chinneadh 1999/486/CE,1172/98 (oiriúnaithe)TAR ÉIS AN RIALACHÁN SEO A GHLACADH:Airteagal 1Ábhar agus raon feidhme1. Tiomsóidh gach Ballstát staidreamh don Aontas maidir le hiompar earraí de bhóthar trí bhíthin feithiclí bóthair iompair earraí atá cláraithe sa Bhallstát sin, agus maidir leis na turais a dhéanfaidh feithiclí den sórt sin.1172/982. Ní bheidh feidhm ag an Rialachán seo maidir le hiompar earraí de bhóthar trí bhíthin na nithe seo a leanas:(a) feithiclí bóthair iompair earraí a dtéann a meáchan údaraithe nó a dtoisí údaraithe thar na teorainneacha a cheadaítear de ghnáth sna Ballstáit i dtrácht;(b) feithiclí talmhaíochta, feithiclí míleata agus feithiclí ar leis na riaracháin phoiblí lárnacha nó áitiúla iad, cé is moite d'fheithiclí bóthair iompair earraí ar le gnóthais phoiblí iad, agus go háirithe gnóthais iarnróid.Féadfaidh gach Ballstát a eisiamh ó raon feidhme an Rialacháin seo feithiclí bóthair iompair earraí a bhfuil a n-acmhainn ualaigh nó a n-uasmheáchan ualaithe is incheadaithe faoi bhun teorann áirithe. Ní fhéadfaidh an teorainn seo dul thar acmhainn ualaigh 3.5 tonna nó thar an uasmheáchan údaraithe 6 thonna i gcás mótarfheithiclí aonair.Airteagal 2SainmhínitheChun críocha an Rialacháin seo, beidh feidhm ag na sainmhínithe seo a leanas:(a) "iompar earraí de bhóthar": gach cineál iompair earraí trí bhíthin feithicle bóthair iompair earraí;(b) "feithicil bhóthair iompair": feithicil bhóthair a bhfuil inneall feistithe uirthi agus a ghluaistear trí bhíthin an innill sin amháin, agus a úsáidtear de ghnáth chun daoine nó earraí a iompar de bhóthar, nó chun feithiclí a úsáidtear chun daoine nó earraí a iompar a tharraingt ar an mbóthar;(c) "feithicil bhóthair chun earraí a iompar": feithicil bhóthair atá ceaptha go heisiach nó go príomha chun earraí a iompar (leoraí, leantóir, leathleantóir);(d) "feithicil bhóthair iompair earraí": aon fheithicil bhóthair iompair (leoraí), nó aon chónasc feithiclí bóthair, eadhon traein bhóthair (leoraí agus leantóir in éineacht) nó feithicil altach (tarracóir bóthair agus leathleantóir in éineacht), atá ceaptha chun earraí a iompar;(e) "leoraí": feithicil bhóthair dhocht atá ceaptha go heisiach nó go príomha chun earraí a iompar;(f) "tarracóir bóthair": feithicil bhóthair iompair atá ceaptha go heisiach nó go príomha chun feithiclí bóthair eile, nach bhfuil cumhacht-tiomáinte (leathleantóirí den chuid is mó), a tharlú;(g) "leantóir": feithicil bhóthair chun earraí a iompar atá ceaptha chun bheith tarlaithe ag feithicil bhóthair;(h) "leathleantóir": feithicil bhóthair gan aon acastóir tosaigh chun earraí a iompar agus atá ceaptha ar an tslí sin go mbeidh cuid den fheithicil agus cuid mhór dá meáchan ualaithe ina luí ar an tarracóir bóthair;(i) "feithicil altach": tarracóir bóthair atá cúpláilte le leathleantóir;(j) "traein bhóthair": feithicil bhóthair iompair earraí, lena n-áirítear leantóir a bheith cúpláilte léi.Folaítear sa chatagóir seo freisin feithicil altach a bhfuil leantóir breise ceangailte de;(k) "cláraithe": bheith taifeadta i gclár feithiclí bóthair iompair, arna choimeád ag comhlacht oifigiúil i mBallstát, cibé acu a eisítear pláta clárúcháin leis sin nó nach n-eisítear.I gcás iompair ina n-úsáidtear cónasc feithiclí bóthair iompair, eadhon traein bhóthair (leoraí agus leantóir in éineacht) nó feithicil altach (tarracóir bóthair agus leathleantóir in éineacht), agus ina bhfuil an fheithicil iompair bóthair (leoraí nó tarracóir bóthair) agus an leantóir nó an leathleantóir cláraithe i dtíortha éagsúla, measfar go mbeidh an fheithicil iomlán cláraithe sa tír sin ina bhfuil an fheithicil bóthair iompair cláraithe;(l) "acmhainn ualaigh": uasmheáchan na n-earraí is incheadaithe arna dhearbhú ag an údarás inniúil sa tír ina bhfuil an fheithicil cláraithe.I gcás gur leoraí agus leantóir í an fheithicil bhóthair iompair earraí, is é acmhainn ualaigh na traenach iomlán acmhainní ualaigh an leoraí agus an leantóra;(m) "an t-uasmheáchan údaraithe": iomlán mheáchan na feithicle (nó an chónaisc feithiclí) nuair atá sí ina stad agus réidh chun an bhóthair agus mheáchan an ualaigh is incheadaithe arna dhearbhú ag an údarás inniúil sa tír ina bhfuil an fheithicil cláraithe;1172/98 (oiriúnaithe)(n) 'Eurostat': roinn an Choimisiúin atá freagrach as na cúraimí, atá curtha ar an institiúid sin, a chomhlíonadh sa réimse a bhaineann le staidreamh Aontais a sholáthar.1172/98Airteagal 3Sonraí a thiomsú1. Tiomsóidh na Ballstáit sonraí staidrimh a bhaineann leis na réimsí seo a leanas:(a) an fheithicil;(b) an turas;(c) na hearraí.2. Leagtar amach in Iarscríbhinní I go dtí VII na hathróga staidrimh i ngach réimse, a sainmhínithe agus leibhéil an aicmithe a úsáidtear chun iad a mhiondealú.3. Nuair a bheidh an modh á shocrú atá le húsáid chun sonraí staidrimh a thiomsú, staonfaidh na Ballstáit ó aon fhoirmiúlachtaí a chur i gcrích ag na teorainneacha idir na Ballstáit.399/2009 Airt. 1(1)nua4. Glacfaidh an Coimisiún gníomhartha tarmligthe i gcomhréir le hAirteagal 8 chun na saintréithe a bhaineann le sonraí a thiomsú agus inneachar Iarscríbhinní I-VII a leagan síos. Glacfar na bearta sin, atá ceaptha chun gnéithe neamhriachtanacha an Rialacháin seo a leasú.399/2009 Airt 1(2)nuaAirteagal 4Mionchruinneas torthaíNí mór na modhanna tiomsaithe agus próiseála sonraí a dhearadh ar shlí go n-áiritheofar go mbeidh na torthaí staidrimh arna dtarchur ag na Ballstáit ag cloí le caighdeáin íosta maidir le mionchruinneas, agus saintréithe struchtúracha á gcur san áireamh a bhaineann le hiompar bóthair sna Ballstáit. Déanfaidh an Coimisiún gníomhartha tarmligthe a ghlacadh i gcomhréir le hAirteagal 8 Déanfaidh an Coimisiún gníomhartha tarmligthe a ghlacadh i gcomhréir le hAirteagal 8 chun ceanglais maidir le mionchruinneas a leagan síos a leagan síos.1172/98Airteagal 5Torthaí a tharchur chuig Eurostat1. Tarchuirfidh na Ballstáit chuig Eurostat gach ráithe sonraí leithleacha a bheidh fíoraithe go cuí agus a chomhfhreagróidh do na hathróga dá dtagraítear in Airteagal 3 agus a liostaítear in Iarscríbhinn I, gan an t-ainm, an seoladh ná an chláruimhir a thabhairt le fios.Áireofar sa tarchur sin, más gá, sonraí a bhaineann le ráithí roimhe sin nuair a bhí na sonraí sin a tugadh sealadach.399/2009 Airt. 1(3)2. Leagfar síos na socruithe a bhaineann leis na sonraí a tharchur dá dtagraítear i mír 1, lena n-áirítear, más gá, na táblaí staidrimh bunaithe ar na sonraí sin, i gcomhréir leis an nós imeachta dá dtagraítear in Airteagal 11(2).1172/983. Déanfar na sonraí a tharchur laistigh de chúig mhí ó dheireadh gach tréimhse ráithiúla breathnadóireachta.Folófar sa chéad tarchur an chéad ráithe de 1999.399/2009 Airt. 1(4)Airteagal 6Torthaí a scaipeadhLeagfar síos i gcomhréir leis an nós imeachta bainistithe dá dtagraítear in Airteagal 11(2) na forálacha a bhaineann leis na torthaí staidrimh a scaipeadh maidir le hiompar earraí de bhóthar, lena n-áirítear struchtúr agus inneachar na dtorthaí a bheidh le scaipeadh.1172/98Airteagal 7Tuarascálacha1. Cuirfidh na Ballstáit tuarascáil ar na modhanna a bhaineann le sonraí a thiomsú ar aghaidh chuig Eurostat ar an dáta a chuirfear chéad fhaisnéis na ráithe ar aghaidh nó roimh an dáta sin.Cuirfidh na Ballstáit sonraí maidir le haon athruithe substaintiúla a dhéanfar ar na modhanna a bhaineann le sonraí a thiomsú ar aghaidh, más gá, chuig Eurostat freisin.2. Cuirfidh na Ballstáit faisnéis ar fáil do Eurostat gach bliain maidir le méideanna samplacha, rátaí neamhfhreagartha agus faisnéis, i bhfoirm earráide caighdeánaí nó eatramh muiníne, maidir le chomh hiontaofa agus a bheidh na príomhthorthaí.nuaAirteagal 8An tarmligean a fheidhmiú1. Maidir leis an gcumhacht chun na gníomhartha tarmligthe dá dtagraítear sa Rialachán seo a ghlacadh, tabharfar don Choimisiún í go ceann tréimhse éiginnte ama.2. A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith ag an am céanna.3. Is faoi réir na gcoinníollacha a leagtar síos in Airteagail 9 agus in Airteagal 10 a thugtar an chumhacht don Choimisiún chun gníomhartha tarmligthe a ghlacadh.Airteagal 9An tarmligean a chúlghairm1. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 8 a chúlghairm.2. Féachfaidh an institiúid a bheidh tar éis tús a chur le nós imeachta inmheánach d'fhonn a chinneadh an ndéanfar tarmligean na cumhachta a chúlghairm le fógra ina leith sin a thabhairt don institiúid eile agus an Coimisiún mí amháin ar a dhéanaí mí sula ndéantar an cinneadh críochnaitheach, agus luafaidh sí na cumhachtaí tarmligthe a d'fhéadfadh a bheith faoi réir cúlghairme agus na cúiseanna atá leis an gcúlghairm.3. Maidir leis an gcinneadh chun cúlghairm a dhéanamh, cuirfidh sé deireadh le tarmligean na gcumhachtaí a shonrófar sa chinneadh sin. Beidh éifeacht leis láithreach nó ar dháta níos déanaí a shonrófar ann. Ní dhéanfaidh sé difear do bhailíocht na ngníomhartha tarmligthe atá i bhfeidhm cheana féin. Foilseofar in Iris Oifigiúil an Aontais Eorpaigh é.Airteagal 10Agóidí in aghaidh gníomhartha tarmligthe1. Féadfaidh Parlaimint na hEorpa nó an Chomhairle agóid a dhéanamh in aghaidh gnímh tharmligthe laistigh de thréimhse dhá mhí ó dháta an fhógra.2. Más rud é, nuair a rachaidh an tréimhse sin in éag, nach mbeidh agóid déanta ag Parlaimint na hEorpa ná ag an gComhairle in aghaidh an ghnímh tharmligthe, nó más rud é, roimh an dáta sin, go bhfuil Parlaimint na hEorpa agus an Chomhairle araon tar éis an Coimisiún a chur ar an eolas go bhfuil ar intinn acu gan agóidí a dhéanamh, tiocfaidh an gníomh tarmligthe i bhfeidhm ar an dáta a luaitear sa ghníomh tarmligthe sin.3. Má dhéanann Parlaimint na hEorpa nó an Chomhairle agóid in aghaidh an ghnímh tharmligthe, ní thiocfaidh sé i bhfeidhm. Luafaidh an institiúid a dhéanfaidh an agóid na cúiseanna le hagóid a dhéanamh in aghaidh an ghnímh tharmligthe.399/2009 Airt. 1(6) (oiriúnaithe)Airteagal 11An nós imeachta coiste1. Beidh cúnamh le fáil ag an gCoimisiún ón gCoiste Córais Staidrimh Eorpaigh, arna bhunú le hAirteagal 7 de Rialachán (CE) Uimh. 223/2009.2. I gcás ina ndéanfar tagairt don mhír seo, beidh feidhm ag Airteagail 4 agus 7 de Chinneadh 1999/468/CE, ag féachaint d'fhorálacha Airteagal 8 de.Trí mhí atá sa tréimhse a leagadh síos in Airteagal 4(3) de Chinneadh 1999/468/CE.3. I gcás ina ndéanfar tagairt don mhír seo, beidh feidhm ag Airteagail 5a(1) go (4) agus 5a agus Airteagal 7 de Chinneadh 1999/468/CE, ag féachaint d'fhorálacha Airteagal 8 de.Airteagal 12AisghairmAisghairtear Rialachán (CE) Uimh. 1172/98.Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil atá in Iarscríbhinn IX.1172/98Airteagal 13Teacht i bhfeidhmTiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh i/sa [...]Thar ceann Pharlaimint na hEorpa Thar ceann na ComhairleAn tUachtarán An tUachtarán1172/98 (oiriúnaithe)IARSCRÍBHINNÍIarscríbhinn I | LIOSTA ATHRÓG |Iarscríbhinn II | AINMNÍOCHT CUMRAÍOCHTAÍ ACASTÓIRÍ |Iarscríbhinn III | AINMNÍOCHT CINEÁLACHA TURAIS |Iarscríbhinn IV | AINMNÍOCHT EARRAÍ |Iarscríbhinn V | AINMNÍOCHT CATAGÓIRÍ EARRAÍ CONTÚIRTEACHA |Iarscríbhinn VI | AINMNÍOCHT CINEÁLACHA LASTA |Iarscríbhinn VII | IONAID LUCHTAITHE AGUS DÍLUCHTAITHE A CHÓDÚ DE RÉIR TÍORTHA AGUS RÉIGIÚN |Iarscríbhinn VIII | RIALACHÁN AISGHAIRTHE AGUS LIOSTA DE NA LEASUITHE COMHLEANÚNACHA A RINNEADH AIR |Iarscríbhinn IX | AN TÁBLA COMHGHAOIL |_______________1172/981 1893/2006 Airt. 13IARSCRÍBHINN ILIOSTA ATHRÓGDéantar miondealú mar seo a leanas ar an bhfaisnéis atá le tabhairt maidir le gach feithicil:A1. sonraí a bhaineann leis an bhfeithicil;A2. sonraí a bhaineann leis an turas;A3. sonraí a bhaineann leis na hearraí (san oibríocht bhunúsach iompair).A1 ATHRÓGA A BHAINEANN LEIS AN bhFEITHICILDe bhun an tsainmhínithe a thugtar in Airteagal 2, is é atá i gceist le feithicil bhóthair iompair earraí aon fheithicil bhóthair iompair aonair (leoraí), nó aon chónasc feithiclí bóthair, eadhon traein bhóthair (leoraí agus leantóir in éineacht) nó feithicil altach (tarracóir bóthair agus leathleantóir in éineacht) chun earraí a iompar.Is iad seo a leanas na sonraí atá le tabhairt maidir leis an bhfeithicil:1. cibé acu is féidir na feithiclí a úsáid le haghaidh iompair chomhcheangailte nó nach féidir (roghnach);2. cumraíocht acastóirí de réir Iarscríbhinn II (roghnach);3. aois na feithicle bóthair iompair (leoraí nó tarracóir bóthair) i mblianta (ó céadchláraíodh an fheithicil);4. an t-uasmheáchan údaraithe, i 100 kg;5. an acmhainn ualaigh, i 100 kg;6. catagóir ghníomhaíochta 1 NACE Rev. 2 de chuid an oibreora feithicle (leibhéal cheithre dhigit) (roghnach) [9]7. an cineál iompair (ar fruiliú nó ar luaíocht/ar a chuntas féin);8. ciliméadair a cuireadh i gcrích i rith na tréimhse suirbhé;8.1. luchtaithe;8.2. folamh (lena n-áirítear turais a rinne tarracóirí bóthair gan leathleantóir) (roghnach);9. ualú feithicle, le húsáid chun torthaí iomlána a fháil ó shonraí leithleacha más rud é go mbeidh na sonraí á dtiomsú ar bhonn na samplála randamaí.1172/98 (oiriúnaithe)Cumraíochtaí leantachaNuair is leoraí atá á úsáid ina aonar, eadhon . gan leantóir, í an fheithicil bhóthair iompair bhóthair a roghnaítear don suirbhé, i rith na tréimhse suirbhé, is ionann í inti féin agus an fheithicil bhóthair chun earraí a iompar.1172/98Ach, nuair is tarracóir bóthair í an fheithicil bhóthair iompair a roghnaítear don suirbhé – agus leathleantóir a bheith cúpláilte leis, sa chás sin – nó nuair is leoraí í lena bhfuil leathleantóir cúpláilte, bainfidh na sonraí atá de dhíth faoin Rialachán leis an bhfeithicil bhóthair iompair earraí arna glacadh ina hiomláine. Sa chás sin, féadfaidh sé go dtiocfaidh athrú ar an gcumraíocht i rith na tréimhse suirbhé (nuair a dhéantar leantóir a chúpláil le leoraí nó nuair a athraítear leantóir i rith na tréimhse sin, nó nuair a athraítear an leathleantóir ar tharracóir bóthair). I gcás den sórt sin, ní mór na cumraíochtaí leantacha sin a thaifeadadh, agus ní mór sonraí na feithicle a thabhairt le haghaidh gach turais. Ach, mura féidir na cumraíochtaí leantacha sin a thaifeadadh, comhaontaítear go dtaifeadfar, i dtaca leis na hathróga feithicle, na cumraíochtaí sin a bheidh ag comhfhreagairt don chumraíocht sin i dtosach an chéad turais ualaithe a dhéanfar i rith na tréimhse suirbhé nó a bheidh ag comhfhreagairt don chumraíocht sin is mó úsáid i rith na tréimhse sin.Athrú ar chineál iompairAr an dóigh chéanna, ag brath ar an turas, d'fhéadfaí difear a dhéanamh don iompar ar a chuntas féin, ar fruiliú nó ar luaíocht, agus ní mór an cineál iompair a thaifeadadh le haghaidh gach turais. Ach, mura féidir na hathruithe sin a thaifeadadh, comhaontaítear gurb é 'an cineál iompair' a thaifeadfar an cineál iompair sin a bheidh ag comhfhreagairt don phríomh-mhodh úsáidte.A2 ATHRÓGA A BHAINEANN LEIS AN TURASI rith na tréimhse suirbhé, cuireann an fheithicil bhóthair iompair earraí turais i gcrích nuair atá sí díluchtaithe (níl aon earraí ná aon phacáistíocht fholamh sa leoraí, ar an leantóir ná ar an leathleantóir, agus tá siad 'iomlán folamh' dá bhrí sin) nó nuair atá sí luchtaithe (tá earraí nó pacáistíocht fholamh ar an leoraí, ar an leantóir nó ar an leathleantóir ós rud é gur cineál earraí ar leith í an phacáistíocht fholamh). Is é achar luchtaithe na feithicle bóthair iompair earraí an t-achar idir an chéad phointe luchtaithe agus an pointe deiridh díluchtaithe (an t-ionad ina bhfolmhaítear an fheithicil bhóthair iompair earraí go hiomlán). Féadfar, dá bhrí sin, roinnt oibríochtaí bunúsacha iompair a fholú i dturas ualaithe.Is iad seo a leanas na sonraí atá le tabhairt le haghaidh gach turais:1. an cineál turais i gcomhréir leis an ainmníocht atá in Iarscríbhinn III;2. meáchan na n-earraí arna n-iompar le linn an turais nó le linn gach céime den turas, ollmheáchan i 100 kg;3. ionad luchtaithe (na feithicle bóthair iompair earraí, i gcás turais ualaithe):– sainmhíniú: is é an t-ionad luchtaithe an chéad ionad ina luchtaítear earraí ar an bhfeithicil bhóthair iompair earraí, a bhí go hiomlán folamh roimhe sin (nó i gcás go bhfuil an tarracóir bóthair cúpláilte le leathleantóir ualaithe). I gcás turais neamhualaithe, is é ionad díluchtaithe an turais ualaithe roimhe sin é (an coincheap maidir leis an áit 'a gcuirtear tús leis an turas neamhualaithe'),– códú: códaítear an t-ionad luchtaithe i gcomhréir le forálacha Iarscríbhinn VII;4. ionad díluchtaithe (na feithicle bóthair iompair earraí, i gcás turais ualaithe):– sainmhíniú: is é an pointe díluchtaithe an pointe deiridh ina ndíluchtaítear earraí ón bhfeithicil bhóthair iompair earraí, atá go hiomlán folamh ina dhiaidh sin (nó i gcás go ndí-chúplaítear an tarracóir bóthair ó leathleantóir). I gcás turais neamhualaithe, is é ionad luchtaithe an turais ualaithe iardain (an coincheap maidir leis 'an áit a gcríochnaítear an turas neamhualaithe'),– códú: códaítear an t-ionad díluchtaithe i gcomhréir le forálacha Iarscríbhinn VII;5. achar an turais a dhéantar: an t-achar iarbhír gan achar an turais a rinne an fheithicil bhóthair iompair earraí a chur san áireamh nuair atá sí á hiompar ag modh eile iompair;6. tonnaí/ciliméadair curtha i gcrích le linn an turais;2691/1999 Airt. 1, pointe 17. tíortha a thrasnaítear faoi bhealach (5 thír ar a mhéad), arna gcódú de réir Iarscríbhinn VII;1172/988. ionad luchtaithe, más gá, na feithicle bóthair iompair ar mhodh eile iompair i gcomhréir leis na forálacha atá in Iarscríbhinn VII (roghnach);9. ionad díluchtaithe, más gá, na feithicle bóthair iompair as modh eile iompair i gcomhréir leis na forálacha atá in Iarscríbhinn VII (roghnach);10. an cás ina bhfuil an fheithicil bhóthair iompair earraí 'lánluchtaithe' (nós imeachta 2) nó nach bhfuil sí 'lánluchtaithe' (nós imeachta 1) le linn an turais i dtrácht, maidir le huasmhéid spáis a úsáidtear le linn an turais (nós imeachta 0 = de réir an ghnáis maidir le turais neamhualaithe) (roghnach).A3 ATHRÓGA A BHAINEANN LE hEARRAÍ (mar chuid den oibríocht bhunúsach iompair)Le linn turais ualaithe, is féidir roinnt oibríochtaí bunúsacha iompair a chur i gcrích agus is é an sainmhíniú atá ar oibríocht bhunúsach iompair gur iompar cineál amháin earraí é (a shainmhínítear le tagairt do leibhéal áirithe ainmníochta) idir a ionad luchtaithe agus a ionad díluchtaithe.Is iad seo a leanas na sonraí atá le tabhairt maidir le hoibríocht bhunúsach iompair le linn turais ualaithe:1. na cineálacha earraí, de réir na ngrúpaí a thagraíonn d'aicmiú cuí (féach Iarscríbhinn IV);2. meáchan na n-earraí: ollmheáchan i 100 kg;3. más gá, déanfar na hearraí a aicmiú mar earraí contúirteacha de réir phríomhchatagóirí Threoir 2008/68/CE ó Pharlaimint na hEorpa agus ón gComhairle [10] atá sonraithe in Iarscríbhinn V.4. an cineál lasta mar atá sonraithe in Iarscríbhinn VI (roghnach);5. ionad luchtaithe na n-earraí, arna chódú i gcomhréir le forálacha Iarscríbhinn VII;6. ionad díluchtaithe na n-earraí, arna chódú i gcomhréir le forálacha Iarscríbhinn VII;7. achar an turais a dhéantar, an t-achar iarbhír gan an t-achar a rinne an fheithicil bhóthair iompair earraí a chur san áireamh nuair atá sí á hiompar ag modh eile iompair;Oibríochtaí iompair arna gcur i gcrích le linn turais atá ionann le 'cuairteanna bailiúcháin nó cuairteanna dáileacháin' (Modh 3, Ainmníocht Cineálacha Turais)I gcás turais den chineál sin, ina bhfuil roinnt ionad luchtaithe agus/nó díluchtaithe, tá sé ionann is dodhéanta iarraidh ar na hoibreoirí iompair cur síos a dhéanamh ar na hoibríochtaí bunúsacha iompair.I gcás na dturas sin, nuair a aithnítear iad amhlaidh, cruthaítear oibríocht bhunúsach iompair bharúlach aonair, de ghnáth, ar bhonn na faisnéise a bhaineann leis an turas.Cuirfidh gach Ballstát in iúl don Choimisiún an sainmhíniú atá aige ar an gcineál sin turais agus míneoidh sé na toimhdí simpliúcháin a bhfuil sé de dhualgas air a chur i bhfeidhm le linn na sonraí a thiomsú faoi na hoibríochtaí iompair comhfhreagracha.Iarscríbhinn modheolaíochtaíTurais ualaithe agus oibríochtaí bunúsacha iompairAg brath ar an mBallstát i dtrácht, baileofar an fhaisnéis a bhaineann le hiompar:– ar bhonn tuairisce ar gach oibríocht bhunúsach iompair earraí (agus sonraí breise a bhaineann le turais neamhualaithe),– nó ar bhonn tuairisce ar na turais a rinne an fheithicil chun na hoibríochtaí bunúsacha iompair earraí sin a chur i gcrích.I bhformhór mór na gcásanna, nuair a dhéantar turas ualaithe, léiríonn sé sin aon oibríocht bhunúsach iompair amháin ina gcuimsítear:1172/98 (oiriúnaithe)– cineál amháin earraí a luchtaítear (trí thagairt a dhéanamh don ainmníocht earraí atá in úsáid, mar atá na 20 grúpa, sa chás seo, arna mbaint as ainmníocht NSTR [11],– ionad amháin luchtaithe do na hearraí,– ionad amháin díluchtaithe do na hearraí.Sa chás sin, tá an dá mhodh arna n-úsáid lánchoibhéiseach, agus déanann an fhaisnéis a bhailítear trí cheachtar den dá mhodh sin cur síos ar an dá ní seo a leanas:– iompar na n-earraí (na hoibríochtaí bunúsacha iompair earraí go léir),– na turais arna ndéanamh ag na feithiclí a chuireann na hoibríochtaí sin i gcrích, agus sonraí faoi acmhainn feithiclí agus úsáid na hacmhainne sin (turas ualaithe agus comhéifeacht úsáide; turas neamhualaithe).1172/98Faoin Rialachán seo, ní foláir cur síos a dhéanamh ar iompar na n-earraí agus ar na turais araon a dhéanfaidh na feithiclí, ach níl sé inmhianaithe méadú iomarcach ar ualach an staidrimh a chur ar na hoibreoirí iompair trína iarraidh orthu tuairisc mhionsonraithe a thabhairt feasta ar iompar na n-earraí agus ar thurais na bhfeithiclí.Dá réir sin, ní mór do na Príomhoifigigh Staidrimh de chuid na mBallstát, nuair a chódóidh siad na ceistneoirí, na sonraí a athbhunú, nach gá do na hoibreoirí iompair a thabhairt go sainráite, as na sonraí sin a thiomsóidh siad ar bhonn 'na hoibríochta bunúsaí iompair', nó ar bhonn 'an turais feithicle'.Tiocfaidh an fhadhb chun cinn nuair a dhéanfar roinnt oibríochtaí bunúsacha iompair i rith aon turais ualaithe amháin a d'fhéadfadh tarlú de bharr na nithe seo a leanas:– roinnt ionad luchtaithe agus/nó díluchtaithe earraí a bheith ann (ach an líon acu teoranta mar, mura mbeadh, bheadh cuairteanna bailiúcháin nó dáileacháin i gceist nach mór déileáil leo ar chaoi speisialta).Sa chás sin, taifeadfar na hionaid éagsúla luchtaithe agus/nó díluchtaithe seo, chun na tonnaí/cileaméadair a ríomh i gceart atá curtha i gcrích le linn an turais, agus is féidir leis an oifig staidrimh na hoibríochtaí bunúsacha iompair a athbhunú,– agus/nó an fíoras go bhfuil roinnt cineálacha earraí a bhítear a iompar le linn an turais ualaithe, rud nach dtaifeadtar sa staidreamh, de ghnáth, ós rud é nach n-iarrtar ach na cineálacha earraí amháin (earraí aonair nó príomhearraí) a thabhairt le fios.Sa chás sin, glactar leis an gcaillteanas faisnéise agus cuirfidh na Ballstáit a dhéanfaidh an cineál seo simpliúcháin é sin a chur in iúl don Choimisiún go sainráite._______________IARSCRÍBHINN IIAINMNÍOCHT CUMRAÍOCHTAÍ ACASTÓIRÍ1172/98 (oiriúnaithe)I gcás go n-úsáidtear cónasc feithiclí, déanfaidh an chumraíocht acastóirí líon iomlán na n-acastóirí a ríomh, eadhon na hacastóirí ar an leoraí nó ar an tarracóir bóthair, móide na hacastóirí ar an leantóir nó ar an leathleantóir.1172/98Is iad seo a leanas na catagóirí acastóirí atá san áireamh:| Códú |1. Líon acastóirí ar fheithiclí aonair (leoraithe): | |2 | 120 |3 | 130 |4 | 140 |eile | 199 |2. Líon acastóirí ar chónaisc fheithiclí: leoraí agus leantóir | |2+1 | 221 |2+2 | 222 |2+3 | 223 |3+2 | 232 |3+3 | 233 |eile | 299 |3. Líon acastóirí ar chónaisc fheithiclí: tarracóir bóthair agus leathleantóir | |2+1 | 321 |2+2 | 322 |2+3 | 323 |3+2 | 332 |3+3 | 333 |eile | 399 |4. Tarracóir bóthair amháin | 499 |_______________IARSCRÍBHINN IIIAINMNÍOCHT CINEÁLACHA TURAIS1. Turas ualaithe ina bhfuil oibríocht bhunúsach iompair aonair.2. Turas ualaithe ina bhfuil roinnt oibríochtaí iompair, ach nach measfar gur cuairt bhailiúcháin ná dháileacháin é.3. Turas ualaithe de chineál na cuairte bailiúcháin nó dáileacháin.4. Turais neamhualaithe._______________1304/2007 Airt. 2IARSCRÍBHINN IVAINMNÍOCHT EARRAÍNST 2007Rannán | Cur síos |01 | Táirgí talmhaíochta, seilge agus foraoise; iasc agus táirgí eile éisc |02 | Gual agus lignít; peitriliam amh agus gás nádúrtha |03 | Mianta miotail agus táirgí eile mianadóireachta agus cairéalúcháin; móin; úráiniam agus tóiriam |04 | Táirgí bia, deochanna agus tobac |05 | Teicstílí agus táirgí teicstíleacha; leathar agus táirgí leathair |06 | Adhmad agus táirgí adhmaid agus coirc (seachas troscán); míreanna tuí agus ábhar fite, laíon páipéir, páipéar agus táirgí páipéir, ábhar clóite nó meáin thaifeadta |07 | Cóc agus táirgí peitriliam scagtha |08 | Ceimiceáin, táirgí ceimiceacha, agus snáithíní saorga, táirgí rubair agus plaistigh; táirgí an tionscail núicléaigh |09 | Tairgí mianta neamh-mhiotalacha eile |10 | Miotail bhunúsacha, táirgí déanta as miotal, seachas innealra agus trealamh |11 | Innealra agus trealamh gan aicmiú in áit ar bith eile; innealra agus ríomhairí oifige; innealra agus gléasra leictreach, gan aicmiú in áit ar bith eile; trealamh agus gairis raidió, teilifíse agus cumarsáide; uirlisí míochaine, uirlisí mionchruinnis agus uirlisí optúla; uaireadóirí agus cloig |12 | Trealamh iompair |13 | Troscán; earraí eile monaraithe gan aicmiú in áit ar bith eile |14 | Amhábhair thánaisteacha; dramhaíl bhardasach agus dramhaíl eile |15 | Post, bearta |16 | Trealamh agus ábhar atá á n-úsáid chun earraí a iompar |17 | Earraí atá á n-iompar le linn aistriú go teach eile nó go hoifig eile, bagáiste atá á iompar ar leithligh ó na paisinéirí; mótarfheithiclí atá á n-iompar le haghaidh deisiúcháin; earraí eile neamh-mhargaidh gan aicmiú in áit ar bith eile |18 | Earraí grúpáilte: meascán de chineálacha earraí atá á n-iompar le chéile |19 | Earraí neamh-inaitheanta; earraí, ar cibé cúis, nach féidir a aithint agus, dá dheasca sin, nach féidir a shannadh do ghrúpaí 1 à 16. |20 | Earraí eile, gan aicmiú in áit ar bith eile |_______________1172/98IARSCRÍBHINN VAINMNÍOCHT CATAGÓIRÍ EARRAÍ CONTÚIRTEACHA1 | Ábhar pléascach agus rudaí pléascacha |2 | Gáis atá comhbhrúite, leachtaithe nó tuaslagtha faoi bhrú |3 | Ábhar leachtach inadhainte |4.1 | Solaid inadhainte |4.2 | Substaintí a d'fhéadfadh uathdhó |4.3 | Substaintí a astaíonn gáis inadhainte nuair a thagann siad i dteagmháil le huisce |5.1 | Substaintí ocsaídeacha |5.2 | Sárocsaídí orgánacha |6.1 | Substaintí tocsaineacha |6.2 | Substaintí a d'fheádfadh bheith ionfhabhtaíoch |7 | Ábhar radaighníomhach |8 | Ábhar creimneach |9 | Substaintí contúirteacha ilghnéitheacha |______________IARSCRÍBHINN VIAINMNÍOCHT CINEÁLACHA LASTA*0 | Builcearraí leachtacha (gan mar aonad lasta) |1 | Builcearraí soladacha (gan mar aonad lasta) |2 | Coimeádáin mhóra lastais |3 | Coimeádáin eile lastais |4 | Earraí ar phailléad |5 | Earraí atá curtha i gcrocháin roimh ré |6 | Aonaid shoghluaiste fhéintiomáinte |7 | Aonaid shoghluaiste eile |8 | (Forchoimeádta) |9 | Cineálacha lasta eile |_____________________* Coimisiún Eacnamaíochta na Náisiún Aontaithe don Eoraip – Cóid le haghaidh cineálacha lasta, pacáistí agus ábhair phacáistíochta, Moladh 21 arna ghlacadh ag an Meitheal um Nósanna Imeachta Trádála Idirnáisiúnta a Éascú, An Ghinéiv, Márta 1986.______________2691/1999 Airt. 2, pointe 1 agus Iarscríbhinn (oiriúnaithe)IARSCRÍBHINN VIINA hIONAID LUCHTAITHE AGUS DÍLUCHTAITHE A CHÓDÚ DE RÉIR TÍORTHA AGUS RÉIGIÚN1. Déanfar na hionaid luchtaithe agus díluchtaithe a chódú mar seo a leanas:(a) miondealú réigiúnach a ghabhann le Leibhéal 3 den Ainmníocht Aonad Críoch le haghaidh Staidrimh (NUTS), maidir le gach Ballstát..(b) liostaí de réigiúin riaracháin arna soláthar ag an tríú tír lena mbaineann, maidir le Stáit nach bhfuil ina Baill ach atá ina bpáirtithe conarthacha sa Chomhaontú maidir leis an Limistéar Eorpach Eacnamaíoch (LEE), eadhon an Íoslainn, Lichtinstéin agus an Iorua;(c) i gcás tríú tíortha eile, ba chóir cóid 2-litir ISO-3166 a úsáid. Tá na cóid is coitianta liostaithe sa tábla ag pointe 2(b) den Iarscríbhinn seo.2. Maidir le códú na dtíortha sin freisin a thrasnaítear faoi bhealach (alt 7 d'Iarscríbhinn I, cuid A2), bainfear úsáid as na cóid tíortha seo a leanas:(a) an chuid 2-litir de chóid NUTS, mar a thugtar sa tábla sa phointe seo, do na Ballstáit;(b) Do gach tír eile, cóid 2-litir ISO-3166. Tá na cóid is mó úsáid sa tábla seo a leanas.Tábla de Chóid na dTíorthaa) Ballstáit (a chomhfhreagraíonn do chóid tíortha dhá litir NUTS)Tugtar faoi deara go bhfuil na tíortha curtha in ord oifigiúil an Aontais Eorpaigh .1791/2006 Iarscríbhinn, pointe 8.5(a)Ainm na tíre | Cód |An Bheilg | BE |An Bhulgáir | BG |Poblacht na Seice | CZ |An Danmhairg | DK |An Ghearmáin | DE |An Eastóin | EE |Éire | IE |An Ghréig | GR |An Spáinn | ES |An Fhrainc | FR |An Iodáil | IT |An Chipir | CY |An Laitvia | LV |An Liotuáin | LT |Lucsamburg | LU |An Ungáir | HU |Málta | MT |An Ísiltír | NL |An Ostair | AT |An Pholainn | PL |An Phortaingéil | PT |An Rómáin | RO |An tSlóivéin | SI |An tSlóvaic | SK |An Fhionlainn | FI |An tSualainn | SE |An Ríocht Aontaithe | UK |2691/1999 Airt. 1, pointe 2 agus Iarscríbhinn (oiriúnaithe)(b) Tíortha eile (cóid dhá litir ISO-3166)Tugtar faoi deara go bhfuil na tíortha curtha in ord de réir na gcód.Ainm na tíre | Cód |An Albáin | AL |An Bhoisnia-Heirseagaivéin | BA |An Bhealarúis | BY |An Eilvéis | CH |An Chróit | HR |An Íoslainn | IS |Lichtinstéin | LI |Poblacht na Moldóive | MD |Montainéagró | ME |Poblacht Iar-Iúgslavach na Macadóine | MK [12] |An Iorua | NO |Cónaidhm na Rúise | RU |An tSeirbia | RS |An Tuirc | TR |An Úcráin | UA |______________IARSCRÍBHINN VIIIAn Rialachán aisghairthe agus liosta de na leasuithe comhleanúnacha a rinneadh airRialachán (CE) Uimh. 1172/98 ón gComhairle (IO L 163, 6.6.1998, lch. 1) | |Rialachán (CE) Uimh. 2691/1999 ón gCoimisiún (IO L 326, 18.12.1999, lch. 39) | |Pointe 10.15 d'Iarscríbhinn II a ghabhann le hIonstraim Aontachais 2003 (IO L 236, 23.9.2003, lch. 561) | |Rialachán (CE) Uimh. 1882/2003 ó Pharlaimint na hEorpa agus ón gComhairle (IO L 284, 31.10.2003, lch. 1) | Iarscríbhinn II, pointe 27 amháin |Rialachán (CE) Uimh. 1791/2006 ón gComhairle (IO L 363, 20.12.2006, lch. 1) | Iarscríbhinn, pointe 8.5 amháin |Rialachán (CE) Uimh.1893/2006 ó Pharlaimint na hEorpa agus ón gComhairle (IO L 393, 30.12.2006, lch. 1) | Airteagal 13 amháin |Rialachán (CE) Uimh. 1304/2007 ón gCoimisiún (IO L 290, 8.11.2007, lch. 14) | Airteagal 2 amháin |Rialachán (CE) Uimh. 399/2009 ó Pharlaimint na hEorpa agus ón gComhairle (IO L 126, 21.5.2009, lch.9) | |_____________IARSCRÍBHINN IXAn Tábla ComhghaoilRialachán (CE) Uimh. 1172/98 | An Rialachán seo |Airteagal 1 | Airteagal 1 |Airteagal 2, an chéad fhleasc go dtí an ceathrú fleasc déag | Airteagal 2, pointí (a) go dtí (n) |Airteagal 3 | Airteagal 3 |Airteagal 4 | Airteagal 4 |Airteagal 5(1), (2) agus (3) | Airteagal 5(1), (2) agus (3) |Airteagal 5(4) | ________ |Airteagal 5(5) | ________ |Airteagal 6 | Airteagal 6 |Airteagal 7(1) agus (2) | Airteagal 7(1) agus (2) |Airteagal 7(3) | ________ |Airteagal 8 | ________ |Airteagal 10(1) agus (2) | Airteagal 11(1) agus (2) |Airteagal 10(3) | ________ |Airteagal 11 | ________ |________ | Airteagal 12 |Airteagal 12 | Airteagal 13 |Iarscríbhinn A go dtí G | Iarscríbhinn I go dtí VII |________ | Iarscríbhinn VIII |________ | Iarscríbhinn IX |_____________[1] COIM(87) 868 Miontuairiscí.[2] Arna dhéanamh de bhun na Teachtaireachta ón gCoimisiún chuig Parlaimint na hEorpa agus chuig an gComhairle – Códú an Acquis communautaire, COIM(2001) 645 críochnaitheach.[3] Féach Iarscríbhinn VIII a ghabhann leis an togra seo.[4] IO C […], […], lch. […].[5] IO L 163, 6.6.1998, lch. 1.[6] Féach Iarscríbhinn VIII.[7] IO L 87, 31.3.2009, lch. 164.[8] IO L 184, 17.7.1999, lch. 23.[9] Ainmníocht staidrimh do ghníomhaíochtaí eacnamaíocha sa Chomhphobal Eorpach.[10] IO L 260,30.9.2008, lch. 13.[11] NST: Ainmníocht aonfhoirmeach earraí chun críche staidrimh iompair.[12] Cód sealadach nach dtugann aon bhreith roimh ré ar an ainmníocht chríochnaitheach don tír seo, rud a chomhaontófar nuair a thiocfaidh deireadh leis an idirbheartaíocht atá ar siúl faoi láthair ar an ábhar seo sna Náisiúin Aontaithe.--------------------------------------------------


				|

		52013PC0757

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1166/2008 maidir le suirbhéanna ar struchtúr feirmeacha agus an suirbhé ar mhodhanna táirgeachta talmhaíochta, i ndáil leis an gcreat airgeadais don tréimhse 2014-2018 /* COM/2013/0757 final - 2013/0367 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Tá sé mar aidhm leis an tionscnamh seo maoiniú
a áirithiú don Suirbhé ar Struchtúr Feirmeacha 2016 agus do thionscadail
ghaolmhara. Le Rialachán (CE) Uimh. 1166/2008 maidir le suirbhéanna ar
struchtúr feirmeacha agus an suirbhé ar mhodhanna táirgeachta talmhaíochta
ceanglaítear go ndéanfar na Suirbhéanna ar Struchtúr Feirmeacha (SSFanna) i
bhfoirm móráirimh talmhaíochta in 2010 agus mar shuirbhéanna samplacha in 2013
agus in 2016. Ceanglaítear leis freisin go ndéanfar suirbhé ar mhodhanna
táirgeachta talmhaíochta in 2010 nó 2011. Tá cistiú nach beag de dhíth ar na
Ballstáit agus ar an gCoimisiún chun na suirbhéanna sin a sheoladh. De réir an
Rialacháin, is féidir leis an gCoimisiún uasmhéid 75% de chostais an Bhallstáit
a chumhdach chun na suirbhéanna a sheoladh. Sainítear an teorainn ar uasmhéid
na n‑íocaíochta in aghaidh na tíre. Toisc na suirbhéanna a bheith déanta
thar dhá thréimhse creata airgeadais ilbhliantúil, níorbh fhéidir an maoiniú
iomlán a bhain leo a shocrú ag an am céanna. De réir Airteagal 14 de
Rialachán (CE) Uimh. 1166/2008, ní foláir don údarás buiséadach agus
reachtach an creat airgeadais do na Suirbhéanna ar Struchtúr Feirmeacha 2016
(SSFanna) a shocrú ar bhonn togra ón gCoimisiún agus bunaithe ar an gcreat nua
airgeadais don tréimhse dár tosú in 2014. Ina theannta sin, ní foláir aird a
thabhairt ar aontachas na Cróite leis an Aontas Eorpach. Ciallaíonn sé sin gur
gá an Rialachán a leasú freisin chun ranníocaíocht uasta na Cróite a chur san
áireamh.
Tá sé luaite i suirbhé de chuid an Chórais
Staidrimh Eorpaigh (CSE), gur cheart go mbeadh ról comhairleach ag an gCoiste
um an gCóras Staidrimh Eorpach (CCSE) agus go dtabharfadh sé cúnamh don
Choimisiún a chumhachtaí cur chun feidhme a fheidhmiú. Ciallaíonn sé sin gur
cheart an Coiste um an gCóras Staidrimh Eorpach (CCSE) i gcomhair nósanna
imeachta coiste a chur in ionad an Bhuanchoiste um Staidreamh Talmhaíochta.
Tugann an togra sin Rialachán (CE) Uimh. 1166/2008
cothrom le dáta mar seo a leanas: (i) bunaítear an creat airgeadais don
tréimhse 2014 go 2018; (ii) leagtar amach ranníocaíocht uasta an AE do chostais
na Cróite chun na Suirbhéanna ar Struchtúr Feirmeacha a sheoladh; agus (iii)
athraítear an coiste a thugann cúnamh don Choimisiún.
Tá na Suirbhéanna ar Struchtúir Feirmeacha á
ndéanamh ar fud an Aontais Eorpaigh ar shlí chomhchuibhithe, bunaithe ar
ghníomhartha dlí, ó 1966 i leith. An Rialachán (CE) Uimh. 1166/2008 atá
ann faoi láthair, is ceann de shraith gníomhartha dlí é ar an ábhar sin, agus
dá réir sin tá an togra chun an Rialachán seo a leasú go hiomlán comhsheasmhach
leis an gClár Staidrimh Eorpach agus le beartais de chuid an Aontais.
2.           TORTHAÍ AN CHOMHAIRLIÚCHÁIN LE PÁIRTITHE
LEASMHARA AGUS MEASÚNUITHE TIONCHAIR
Tharla na príomhchomhairliúcháin le
geallsealbhóirí éagsúla agus le páirtithe leasmhara eile nuair a dréachtaíodh
Rialachán (CE) Uimh. 1166/2008. Tá measúnú déanta ag seirbhísí an
Choimisiún ar an togra seo i ndáil leis an ngá atá ann do shonraí ó na
Suirbhéanna ar Struchtúr Feirmeacha.
Pléadh an togra leis an mBuanchoiste um
Staidreamh Talmhaíochta.
Rinneadh meastóireacht ex-ante ar an
tionscadal.
3.           EILIMINTÍ DLÍ AN TOGRA
Leasaítear Rialachán (CE) Uimh. 1166/2008
maidir le suirbhéanna ar struchtúr feirmeacha agus an suirbhé ar mhodhanna
táirgeachta talmhaíochta leis an Rialachán. Leagtar síos an creat airgeadais do
Shuirbhéanna ar Struchtúr Feirmeacha 2016, leagtar amach ranníocaíocht uasta an
AE do chostais na Cróite chun na suirbhéanna a sheoladh, agus cuirtear coiste nua
in ionad an choiste a bhí ann chun cúnamh a thabhairt don Choimisiún a
chumhachtaí cur chun feidhme a fheidhmiú.
Is é Airteagal 338 den Chonradh ar
Fheidhmiú an Aontais Eorpaigh an bunús dlí chun staidreamh Eorpach a
tháirgeadh. Ag gníomhú dóibh i gcomhréir leis an ngnáthnós imeachta reachtach,
glacann Parlaimint na hEorpa agus an Chomhairle bearta chun staidreamh a
ullmhú, nuair is gá, chun gníomhaíochtaí an Aontais a chur i gcrích. Leagtar
amach ann na ceanglais a bhaineann le staidreamh Eorpach a ullmhú, agus
sonraítear nach mór caighdeáin neamhchlaontachta, iontaofachta,
oibiachtúlachta, neamhspleáchais eolaíochta, éifeachtúlachta costais, agus
rúndachta staidrimh a chomhlíonadh.
Comhlíonann an togra prionsabail na
coimhdeachta agus na comhréireachta araon, mar baineann sé le mionleasuithe ar
Rialachán (CE) Uimh. 1166/2008, cuid acu a beartaíodh cheana sna nósanna
imeachta reachtacha as a dtáinig glacadh an Rialacháin sin.
An ionstraim atá beartaithe: Rialachán. Ní
bheadh aon mhodh eile iomchuí toisc go leasaítear leis an togra Rialachán ón
gComhairle agus ón bParlaimint atá i bhfeidhm.
Ghlac an Coimisiún, an 27 Meitheamh 2013,
togra le haghaidh Rialacháin ó Pharlaimint na hEorpa agus ón gComhairle ag
oiriúnú d’Airteagal 290 den Chonradh ar Fheidhmiú an Aontais Eorpaigh
roinnt gníomhartha dlí lena bhforáiltear d’úsáid an nós imeachta rialacháin
lena ngabhann grinnscrúdú (2013/0218 (COD). Bhí Rialachán (CE) Uimh. 1166/2008
maidir le suirbhéanna ar struchtúr feirmeacha agus suirbhéanna ar mhodhanna
táirgeachta talmhaíochta ar cheann de na bunghníomhartha a cuireadh in oiriúint
do chóras na ngníomhartha tarmligthe.
4.           IMPLEACHTAÍ BUISÉADACHA
Toisc gur costasach iad na Suirbhéanna ar
Struchtúr Feirmeacha a dhéanamh tá gá le maoiniú nach beag ó na Ballstáit agus
ón gCoimisiún chun na ceanglais maidir le faisnéis a chomhlíonadh. De réir
Rialachán (CE) Uimh. 1166/2008, gheobhaidh na Ballstáit aisíocaíocht uasta
de 75% nó níos lú dá gcostais, lena mbaineann uasteorainn uasta arna socrú in
aghaidh na tíre. Tá na suimeanna a mbeidh gá leo socraithe sa Rialachán, cé is
moite den Chróit, nár tháinig isteach san Aontas Eorpach go dtí 2013. Ina
theannta sin, áiríodh na leithreasuithe is gá le haghaidh bhainistíocht,
chothabháil agus fhorbairt na mbunachar sonraí arna n‑úsáid laistigh den
Choimisiún chun na sonraí arna soláthar ag na Ballstáit a phróiseáil. Is ionann
agus EUR 20 650 000 an creat airgeadais iomlán don tréimhse ó 2014 ‑ 2018.
Chun na ceanglais d’ardchaighdeán maidir le
staidreamh talmhaíochta a chomhlíonadh agus chun a áirithiú go gcuirfear an
fhaisnéis atá bailithe ar fáil, agus go n‑úsáidfear chomh héifeachtúil í
agus is féidir, tá gá le gníomhartha chun an mhodheolaíocht a fheabhsú agus
chun teacht ar shlite chun an t‑ualach ar fhreagróirí agus ar na hInstitiúidí
Náisiúnta Staidrimh a mhaolú, agus freastal á dhéanamh ag an am céanna ar na
riachtanais faisnéise nua atá ag teacht chun cinn. Dá bharr sin tá togra ann le
haghaidh leithreasuithe breise de chineál riaracháin Eurostat, trí nós imeachta
inmheánach an Choimisiúin, a úsáidfear chun saincheisteanna bunachair agus
modheolaíochtaí a fhorbairt.
.
2013/0367 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 1166/2008
maidir le suirbhéanna ar struchtúr feirmeacha agus an suirbhé ar mhodhanna
táirgeachta talmhaíochta, i ndáil leis an gcreat airgeadais don tréimhse
2014-2018
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 338(1) de,
Ag féachaint don togra ón gCoimisiún Eorpach,
Tar éis an dréachtghníomh reachtach a chur
chuig na parlaimintí náisiúnta,
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Le Rialachán (CE) Uimh. 1166/2008
ó Pharlaimint na hEorpa agus ón gComhairle an 19 Samhain 2008 maidir le
suirbhéanna ar struchtúr feirmeacha agus an suirbhé ar mhodhanna táirgeachta
talmhaíochta agus lena n‑aisghairtear Rialachán (CEE) Uimh. 571/88[1], rinneadh foráil maidir leis na
Ballstáit suirbhéanna ar struchtúr feirmeacha a sheoladh in 2010, in 2013 agus
in 2016, dá bhfaighidh siad ranníocaíocht uasta 75% ina leith ón gCoimisiún
chun na suirbhéanna a sheoladh, faoi réir na huasmhéideanna a shainítear.
(2)       Chun na suirbhéanna ar
struchtúr feirmeacha a sheoladh agus chun ceanglais an Aontais maidir le
faisnéis a chomhlíonadh, tá gá le maoiniú nach beag ó na Ballstáit agus ón
Aontas.
(3)       Le Rialachán (CE) Uimh. 1166/2008
cruthaíodh an t‑imchlúdach airgeadais do chur chun feidhme an chláir
suirbhéanna, lena n‑áirítear bainistiú, cothabháil agus forbairt na
gcóras bunachair a úsáidtear laistigh den Choimisiún chun an fhaisnéis arna
sholáthar ag na Ballstáit a phróiseáil, agus socraíodh an méid don tréimhse
2008 ‑ 2013.
(4)       I gcomhréir le hAirteagal 14(2)
de Rialachán (CE) Uimh. 1166/2008, ba cheart go socródh an t‑údarás
buiséadach agus reachtach an méid don tréimhse ó 2014 ‑ 2018 ar
thogra ón gCoimisiún ar bhonn an chreata nua airgeadais don tréimhse dár tosach
2014.
(5)       Ba cheart go ndéanfadh an t‑imchlúdach
airgeadais atá beartaithe maoiniú ar sheoladh an tSuirbhé ar Struchtúr
Feirmeacha in 2016 amháin agus ar bhainistiú, ar chothabháil agus ar fhorbairt
ghaolmhar na mbunachar sonraí arna n‑úsáid laistigh den Choimisiún chun
sonraí arna soláthar ag na Ballstáit a phróiseáil.
(6)       I bhfianaise aontachas na
Cróite agus an gá atá ann le suirbhéanna a sheoladh ar struchtúir gabháltas
talmhaíochta sa Bhallstát sin in 2016, ba cheart ranníocaíocht uasta ón Aontas
in aghaidh an tsuirbhé a shocrú don Chróit; tá gá leis an oiriúnú sin i ngeall
ar an aontachas agus níl aon fhoráil déanta maidir leis fós san Ionstraim
Aontachais.
(7)       Cuireann an Buanchoiste um
Staidreamh Talmhaíochta arna bhunú le Cinneadh 72/279/CEE ón gComhairle an
31 Iúil 1972[2]
comhairle ar fáil don Choimisiún agus tugann sé cúnamh dó a chumhachtaí cur
chun feidhme a fheidhmiú faoi na gníomhartha reachtacha i ndáil le staidreamh
talmhaíochta.
(8)       De réir na straitéise maidir
le struchtúr nua don Chóras Staidrimh Eorpach (CSE), a bhfuil sé i gceist leis
comhordú agus comhpháirtíocht a fheabhsú laistigh den CSE, ba cheart ról
comhairleach a bheith ag an gCoiste um an gCóras Staidrimh Eorpach (CCSE), ar
coiste é a bunaíodh le Rialachán (CE) Uimh. 223/2009 ó Pharlaimint na
hEorpa agus ón gComhairle an 11 Márta 2009 maidir le staidreamh Eorpach[3], agus ba cheart dó cúnamh a
thabhairt don Choimisiún a chumhachtaí cur chun feidhme a fheidhmiú. Leanfaidh
an Coimisiún air ag dul i gcomhairle le saineolaithe staidrimh talmhaíochta
agus iascaigh sula gcuirtear ábhar faoi bhráid an Choiste um an gCóras
Staidrimh Eorpach (CCSE).
(9)       Ba cheart tagairt don Choiste
um an gCóras Staidrimh Eorpach a chur in ionad na tagartha don Bhuanchoiste um
Staidreamh Talmhaíochta.
(10)     Chuathas i gcomhairle leis an
mBuanchoiste um Staidreamh Talmhaíochta.
(11)     Dá bhrí sin, ba cheart
Rialachán (CE) Uimh. 1166/2008 a leasú dá réir,
(12)     .
TAR ÉIS AN RIALACHÁN SEO A GHLACADH:
Airteagal 1
Leasaítear Rialachán (CE) Uimh. 1166/2008
mar seo a leanas:
(1) In Airteagal 13, cuirtear isteach an
mhír seo a leanas mar mhír 5 nua:
"(5) I gcomhair an tsuirbhé ar struchtúr
feirmeacha in 2016, is é EUR 500 000 an t‑uasmhéid a bheidh le híoc ag an
gCróit."
Déantar mír 6 de mhír 5.
(2) Leasaítear Airteagal 14 mar seo a
leanas:
            (a)        Cuirtear an méid seo a
leanas in ionad mhír 2:
"2. Don tréimhse 2014 ‑ 2018,
is é EUR 20 650 000 an t‑imchlúdach airgeadais ón Aontas a shocrófar i
gcomhair suirbhéanna ar struchtúr feirmeacha in 2016, lena n‑áirítear na
leithreasuithe is gá le haghaidh bhainistíocht, chothabháil agus fhorbairt na
mbunachar sonraí arna n‑úsáid laistigh den Choimisiún chun na sonraí arna
soláthar ag na Ballstáit faoi fhorálacha an Rialacháin seo a phróiseáil.
            (b)        Cuirtear an mhír 4
seo a leanas leis:
"4. Cuirfidh an Coimisiún tacaíocht
airgeadais an Aontais chun feidhme i gcomhréir le Rialachán (AE, Euratom) Uimh. 966/2012
ó Pharlaimint na hEorpa agus ón gComhairle an 25 Deireadh Fómhair 2012 maidir
leis na rialacha airgeadais is infheidhme i ndáil le buiséad ginearálta an
Aontais[4]."
(3) Cuirtear isteach Airteagal 14a mar
seo a leanas:
"Airteagal 14a
Leasanna airgeadais an Aontais Eorpaigh a chosaint
1.           Glacfaidh an Coimisiún bearta
cuí chun a áirithiú, i gcás ina gcuirfear gníomhaíochtaí arna maoiniú faoin
Rialachán seo chun feidhme, go mbeidh leasanna airgeadais an Aontais á gcosaint
trí bhearta coisctheacha a chur chun feidhme i gcoinne calaoise, éillithe agus
aon ghníomhaíochtaí neamhdhleathacha eile, trí sheiceálacha éifeachtacha, agus,
má thugtar mírialtachtaí faoi deara, trí na méideanna a íocadh go mícheart a
ghnóthú agus, nuair is iomchuí, trí phionóis éifeachtacha, chomhréireacha agus
bhactha a chur i bhfeidhm.
2.           Beidh de chumhacht ag an
gCoimisiún nó ag a ionadaithe agus ag an gCúirt Iniúchóirí, iniúchóireacht a
dhéanamh, ar bhonn doiciméad agus ar an láthair, ar gach tairbhí deontais, ar
gach conraitheoir agus ar gach fochonraitheoir a fuair cistí de chuid an
Aontais faoin gClár.
Féadfaidh an Oifig Eorpach Frith-Chalaoise (OLAF),
seiceálacha agus cigireachtaí a dhéanamh ar an láthair ar oibreoirí
eacnamaíocha a mbaineann an cistiú seo leo, go díreach nó go hindíreach, i
gcomhréir leis na nósanna imeachta atá leagtha síos i Rialachán (Euratom, CE) Uimh. 2185/96
d'fhonn a aimsiú an raibh calaois, éilliú nó aon ghníomhaíocht neamhdhleathach
i gceist a dhéanfadh difear do leasanna airgeadais an Aontais i ndáil le
comhaontú deontais nó cinneadh faoi dheontas nó conradh a bhaineann le cistiú
an Aontais.
Gan dochar don chéad ná don dara fomhír, le
comhaontuithe comhair le tríú tíortha agus le heagraíochtaí idirnáisiúnta agus
comhaontuithe deontais agus cinntí deontais agus conarthaí a thagann as cur
chun feidhme an Rialacháin seo tabharfar an chumhacht go sainráite ach don
Choimisiún, do Chúirt na nIniúchóirí agus do OLAF na hiniúchtaí agus na
seiceálacha agus cigireachtaí sin ar an láthair a dhéanamh."
(4) Cuirtear an
méid seo a leanas in ionad Airteagal 15:
"Airteagal 15
Coiste
1.           Beidh an Coiste um an gCóras
Staidrimh Eorpach arna bhunú le Rialachán (CE) Uimh. 223/2009 de chúnamh
ag an gCoimisiún. Beidh an coiste sin ina choiste de réir bhrí
Rialachán (AE) Uimh. 182/2011 ó Pharlaimint na hEorpa agus ón
gComhairle an 16 Feabhra 2011 lena leagtar síos na rialacha agus na
prionsabail ghinearálta a bhaineann leis na sásraí maidir le rialú ag na
Ballstáit ar fheidhmiú cumhachtaí cur chun feidhme ag an gCoimisiún[5].
2.           I gcás ina ndéantar tagairt
don mhír seo, beidh feidhm ag Airteagal 5 de Rialachán (AE) Uimh. 182/2011."
Airteagal 2
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
RÁITEAS AIRGEADAIS REACHTACH
1.           LEAGAN AMACH AN TOGRA/TIONSCNAIMH
              1.1.    Teideal an togra/tionscnaimh
              1.2.    Réimsí beartais lena mbaineann i gcreat ABM/ABB
              1.3.    An cineál togra/tionscnaimh
              1.4.    Cuspóirí
              1.5.    Foras an togra/tionscnaimh
              1.6.    Fad agus tionchar airgeadais
              1.7.    Modhanna bainistíochta atá beartaithe
2.           BEARTA BAINISTÍOCHTA
              2.1.    Rialacha faireacháin agus tuairiscithe
              2.2.    Córas bainistíochta agus rialaithe
              2.3.    Bearta chun calaois agus neamhrialtachtaí a chosc
3.           AN TIONCHAR AIRGEADAIS A MHEASTAR A
BHEIDH AG AN TOGRA/TIONSCNAMH
              3.1.    Ceannteidil an chreata airgeadais ilbhliantúil agus
na línte buiséid ar a n‑imrítear tionchar
              3.2.    An tionchar a mheastar a bheidh ag an
togra/tionscnamh ar chaiteachas
              3.2.1. Achoimre ar an
tionchar a mheastar a bheidh ag an togra/tionscnamh ar chaiteachas
              3.2.2. An tionchar a
mheastar a bheidh ag an togra/tionscnamh ar leithreasuithe faoi chomhair
oibríochtaí
              3.2.3. An tionchar a
mheastar a bheidh ag an togra/tionscnamh ar leithreasuithe de chineál
riaracháin
              3.2.4. Comhoiriúnacht don
chreat airgeadais ilbhliantúil reatha
              3.2.5. Ranníocaíochtaí ó
thríú páirtithe
              3.3.    An tionchar a mheastar a bheidh ar ioncam
RÁITEAS
AIRGEADAIS REACHTACH
1.           LEAGAN AMACH AN TOGRA/TIONSCNAIMH
1.1.        Teideal an togra/tionscnaimh
Rialachán ó Pharlaimint na hEorpa agus ón gComhairle
maidir le leasú ar Rialachán (CE) Uimh. 1166/2008 maidir le suirbhéanna ar
struchtúr feirmeacha agus an suirbhé ar mhodhanna táirgeachta talmhaíochta, ó
thaobh an creat airgeadais de don tréimhse 2014-2018
1.2.        Réimsí beartais lena
mbaineann i gcreat ABM/ABB[6]
3403- Soláthar
faisnéise staidrimh.
1.3.        An cineál togra/tionscnaimh
¨ Baineann an togra/tionscnamh le beart nua
¨ Baineann an
togra/tionscnamh le beart nua a leanann treoirthionscadal/réamhbheart[7]
X Baineann an togra/tionscnamh le síneadh ar bheart atá ann
cheana
¨ Baineann an togra/tionscnamh le beart a atreoraíodh i dtreo
birt nua
1.4.        Cuspóirí
1.4.1.     Cuspóirí straitéiseacha
ilbhliantúla an Choimisiúin ar a bhfuil an togra/tionscnamh dírithe
Foinsí
nua fáis a spreagadh chomh maith le comhtháthú sóisialta agus geilleagar
tuaithe a bhfuil borradh faoi
1.4.2.     Cuspóirí sonracha agus na
gníomhaíochtaí ABM/ABB lena mbaineann
Cuspóir sonrach Uimh. 1
A
áirithiú go bhfuil sonraí comhchuibhithe staidrimh ar fáil ag lucht déanta
beartais agus ag geallsealbhóirí eile, lena n‑áirítear an pobal i
gcoitinne, maidir le struchtúr ghabháltais talmhaíochta an Aontais Eorpaigh ón
mbliain 2016 ar aghaidh
Gníomhaíochtaí ABM/ABB lena mbaineann
3403
— Soláthar faisnéise staidrimh
1.4.3.     An toradh agus an tionchar a
bhfuil súil leis
Sonraigh an tionchar a
bheadh ag an togra/tionscnamh ar na tairbhithe/grúpaí ar a bhfuil sé dírithe.
Tá
sé mar aidhm leis an togra tacaíocht bhreise airgeadais a áirithiú do
Bhallstáit chun sonraí a bhailiú maidir le struchtúr na ngabháltas
talmhaíochta, tríd an gclúdach airgeadais a shocrú don tréimhse 2014‑2018
chun tacú le SSF 2016.
Tá
sé i gceist leis an gclár atá beartaithe leanúint leis an tacaíocht don
fhaireachán agus cur chun feidhme an Chomhbheartais Talmhaíochta (lena n‑áirítear
an CBT 2020 nua) trí bheith in ann leanúint ar aghaidh leis an mbailiú
faisnéise chun na hathruithe struchtúracha sa talmhaíochta le himeacht ama a
thomhas, faisnéis atá de dhíth chun anailísiú a dhéanamh ar threochtaí i
dtalmhaíocht an AE.
Ó
thaobh an bhuiséid de, is beartas an‑tábhachtach de chuid an AE a bhí sa
Chomhbheartas Talmhaíochta agus go deimhin, tá fós má chuirtear an Beartas
Forbartha Tuaithe san áireamh, (i.e. 30 go 40 % de bhuiséad iomlán an AE)
agus tá sé thar a bheith tábhachtach go mbeifeá in ann meastóireacht a dhéanamh
ar thionchar an bheartais ar fhorbairt talmhaíochta. Leis an tionscnamh seo,
leantar leis an tacaíocht airgeadais do na Ballstáit chun sonraí a bhailiú
maidir le struchtúr na ngabháltas talmhaíochta, chun a áirithiú go mbeidh an
tsraith sonraí ann agus go leanfar ag soláthar na sonraí is gá ó thaobh
faireacháin agus cur chun feidhme an Chomhbheartais Talmhaíochta de. Beidh gach
gné eile den chreat dlíthiúil reatha gan athrú agus níltear ag súil leis go
mbeidh aon tionchar nua ann.
1.4.4.     Táscairí lena léirítear toradh
agus tionchar
Sonraigh na táscairí
lena léirítear an faireachán ar chur chun feidhme an togra/tionscnaimh.
Déanfar
faireachán ar chur chun feidhme an togra ar na bealaí seo a leanas: (i)
cruinnithe an ghrúpa oibre le Ballstáit; (ii) bailíochtú ar na tacair sonraí i
gcomhréir leis na rialacha atá sonraithe sa Lámhleabhar Soláthraithe Sonraí;
agus (iii) anailís ar na Tuarascálacha Modheolaíochta Náisiúnta.
1.5.        Foras an togra/tionscnaimh
1.5.1.     Na ceanglais is gá a
chomhlíonadh sa ghearrthéarma nó san fhadtéarma
Tá
na suirbhéanna ar struchtúr feirmeacha (an móráireamh talmhaíochta in 2010 agus
suirbhéanna samplacha na mblianta 2013 agus 2016) cumhdaithe ag Rialachán (CE) Uimh. 1166/2008.
1.5.2.     Luach breise a bhaineann le
rannpháirteachas an AE
Tá gá le bailiú comhchuibhithe sonraí le go mbeifear
in ann conclúidí inchomparáide a dhéanamh ar leibhéal an AE maidir leis an
gComhbheartas Talmhaíochta. Cuireann na héagsúlachtaí ó thaobh na haeráide de
agus idir na réigiúin chomhshaoil laistigh den Aontas Eorpach, chomh maith leis
na cleachtais éagsúla feirmeoireachta iontu, leis an gcás ar son cur chuige ar
leibhéal an Aontais. I gcomhréir le prionsabal na coimhdeachta, faoin ngníomh
fágtar faoi na tíortha cinneadh a dhéanamh faoin mbealach a bhaileofar na
sonraí (agallaimh phearsanta, suirbhé sa phost, suirbhé ar an idirlíon nó le
teileafón, úsáid a bhaint as foinsí eile riaracháin srl.), ach laistigh den
Rialachán tá roinnt faisnéise comhchuibhithe le bailiú, trí úsáid a bhaint as
sainmhínithe comhchoiteanna (sainmhínithe a d'fhéadfaí a thuiscint ar bhealaí
difriúla ó Bhallstát go céile ag brath ar a gcúinsí talmhaíochta féin). Tá
gníomhaíocht ón AE de dhíth mar sin chun faisnéis inchomparáide a fháil faoin
talmhaíocht ar leibhéal an AE.
1.5.3.     Ceachtanna a foghlaimíodh ó
thaithí eile dá leithéid san am a chuaigh thart
Tá struchtúr sách casta ag suirbhé SSF agus éilíonn sé
obair shuntasach sna Ballstáit, ag brath ar an méid a thuairiscíonn ionadaithe
na mBallstát, atá ag cur an tsuirbhé chun feidhme ina dtíortha féin, sna grúpaí
oibre (faoi láthair, bailítear faisnéis maidir le thart ar 200 athróg i
gcomhair gach feirme a ndéantar suirbhé uirthi. Tugadh faoi chomhairliúchán ar
an ualach ar fhreagróirí agus ar na heagraíochtaí atá freagrach as na sonraí a
bhailiú i gcruinnithe grúpa oibre SSF. Léirigh sé go leagtar ualach suntasach
ar na Ballstáit (oifigí staidrimh agus freagróirí) as na sonraí atá de dhíth a
bhailiú, agus go mbíonn gá le hagallaimh phearsanta go minic lena n‑áirithiú
go mbeidh na sonraí ar ardchaighdeán. Tá maoiniú suntasach de dhíth ó na
Ballstáit agus ón gCoimisiún chun na suirbhéanna a dhéanamh agus chun an
fhaisnéis atá de dhíth a bhailiú — léiríonn taithí a fuarthas roimhe seo go
bhféadfaí costais na mBallstát a bheith cuid mhaith níos mó ná ranníocaíocht an
AE (lena mbaineann uasteorainn de 75 % ar a mhéad de na suimeanna seasta
in aghaidh na tíre). Cé gur socraíodh an creat airgeadais do shuirbhéanna na
mblianta 2010 agus 2013 i Rialachán Uimh. 1166/2008, is gá don údarás
buiséadach agus reachtach an creat airgeadais don FSS 2016 a shocrú ar thogra
ón gCoimisiún agus a bheith bunaithe ar an gcreat nua airgeadais don tréimhse
dar tús 2014, mar a shonraítear i Rialachán(CE) Uimh. 1166/2008.
Comhoiriúnacht d'ionstraimí iomchuí eile agus
sineirgíocht a d'fhéadfadh a bheith ann
Tá stair fhada ann na suirbhéanna ar struchtúr
feirmeacha a dhéanamh ar bhonn AE ó 1966/67 i leith agus a bheith faoi chuimsiú
creata dhlíthiúil. Cumhdaíonn an ionstraim dhlíthiúil atá i bhfeidhm faoi
láthair (Rialachán (CE) Uimh. 1166/2008) na suirbhéanna sceidealta do
mhóráireamh talmhaíochta 2010 agus na suirbhéanna samplacha don bhliain 2013
chomh maith leis an mbliain 2016. Tá foráil ann maidir le tionscnamh reachtach
nua chun leanúint ar aghaidh leis an gclár suirbhéanna seo tar éis 2016,
d'fhonn leanúint ar aghaidh ag tacú le dearadh, cur chun feidhme, faireachán
agus meastóireacht ar CBT 2020 agus ina dhiaidh sin.
1.6.        Fad agus tionchar airgeadais
× Togra/tionscnamh
a bheidh i bhfeidhm ar feadh tréimhse teoranta
–
×   Togra/tionscnamh in
éifeacht ón [01/01/2014] go dtí an [31/12/2018]
–
×   Tionchar airgeadais
ó 2014 go 2019
¨Togra/tionscnamh a bheidh i bhfeidhm ar feadh tréimhse
neamhtheoranta
–
Cuirfear chun feidhme é le linn na tréimhse tosaigh
BBBB go BBBB
–
cuirfear ag feidhmiú go hiomlán ina dhiaidh sin é.
1.7.        Modhanna bainistíochta atá beartaithe
[8]
x Bainistíocht dhíreach ag an gCoimisiún
–
x ag a ranna, lena n‑áirítear an fhoireann atá i dtoscaireachtaí
an Aontais;
–
¨ ag na gníomhaireachtaí feidhmiúcháin;
¨ Bainistíocht atá comhroinnte leis na Ballstáit
¨ Bainistíocht indíreach trí na cúraimí cur chun feidhme a
tharmligean chuig:
–
¨ tríú tíortha nó na comhlachtaí a d'ainmnigh siad;
–
¨ eagraíochtaí idirnáisiúnta agus a ngníomhaireachtaí (tabhair sonraí);
–
¨ BEI agus an Ciste Eorpach Infheistíochta;
–
¨ comhlachtaí dá dtagraítear in Airteagal 208 agus Airteagal 209
den Rialachán Airgeadais;
–
¨ comhlachtaí dlí phoiblí;
–
¨ comhlachtaí arna rialú ag an dlí príobháideach agus a bhfuil misean
seirbhíse poiblí acu a mhéid a chuireann siad ráthaíochtaí leordhóthanacha
airgeadais ar fáil;
–
¨ comhlachtaí arna rialú ag dlí príobháideach Ballstáit, ar comhlachtaí
iad ar cuireadh de chúram orthu comhpháirtíochtaí poiblí agus príobháideacha a
chur chun feidhme agus ráthaíochtaí leordhóthanacha airgeadais a chur ar fáil;
–
¨ daoine ar cuireadh ar a n‑iontaoibh gníomhaíochtaí sonracha a
chur chun feidhme sa CES de bhun Theideal V den CAE agus a aithnítear sa
bhunghníomh ábhartha.
–       I gcás ina sonraítear níos mó ná modh
bainistíochta amháin, tabhair sonraí sa roinn "Nótaí" le do thoil.
Nótaí
2.           BEARTA BAINISTÍOCHTA
2.1.        Rialacha faireacháin agus
tuairiscithe
Sonraigh cé chomh
minic, agus na coinníollacha.
Is gá d'fhaighteoirí na ndeontas na sonraí a bailíodh
agus an tuarascáil mhodheolaíochta a ghabhann leo a sholáthar.
2.2.        Córas bainistíochta agus
rialaithe
2.2.1.     Na rioscaí a aithníodh
Saincheisteanna a d'fhéadfadh a bheith ann maidir le
cáilíocht agus tráthúlacht sonraí.
2.2.2.     Modhanna rialaithe atá
beartaithe
Na
rialacha bailíochtaithe atá le cur i bhfeidhm ar na tacair sonraí le cur in iúl
do na Ballstáit roimh ré; déanfar faireachán ar chomhlíonadh spriocdhátaí.
Beidh Tuarascálacha Modheolaíochta Náisiúnta de dhíth do gach suirbhé.
Seiceálfar costais incháilithe.
2.3.        Bearta chun calaois agus
neamhrialtachtaí a chosc
Sonraigh bearta
coisctheacha agus cosanta atá ann cheana nó atá beartaithe.
Chomh
maith le gach sásra rialaithe rialála a chur i bhfeidhm, déanfaidh Eurostat
straitéis frithchalaoise a fhorbairt don tréimhse 2014-2017, a bheidh ag teacht
le straitéis nua frithchalaoise an Choimisiúin (CAFS) a glacadh an 24 Meitheamh
2011. Áiritheoidh sé seo, mar shampla, go mbeidh faireachán inmheánach a
bhaineann le cúrsaí frithchalaoise ag teacht go hiomlán leis an CAFS agus go
mbeidh an cur chuige maidir le bainistíocht ar an mbaol calaoise curtha in
oiriúint chun réimsí lena mbaineann baol calaoise agus freagairtí
leordhóthanacha a aithint. Cuirfear grúpaí líonraithe agus uirlisí sonracha TF
atá tiomnaithe d'anailís ar chásanna calaoise ar bun nuair is gá.
Shainigh
Eurostat straitéis rialaithe do 2013-2017 a ghabhann le cur chun feidhme an
chaiteachais. Baineann na bearta agus na huirlisí sa straitéis seo go hiomlán
leis an rialachán atá beartaithe. Ach castacht a laghdú, nósanna imeachta
faireacháin atá cost‑éifeachtach a chur i bhfeidhm mar aon le rialuithe ex
ante agus ex post bunaithe ar riosca a sheoladh, laghdófar an
dóchúlacht go dtarlódh calaois agus cuideofar lena cosc. Is cuid den straitéis
rialaithe iad bearta sonracha múscailte feasachta agus oiliúint ábhartha maidir
le calaois a chosc.
3.           AN TIONCHAR AIRGEADAIS A MHEASTAR A
BHEIDH AG AN TOGRA/TIONSCNAMH
3.1.        Ceannteidil an chreata
airgeadais ilbhliantúil agus na línte buiséid ar a n‑imrítear tionchar
·      Línte buiséid atá ann cheana
In ord cheannteidil
agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir Tuairisc || LD/LN ([9]) || ó thíortha CSTE[10] || ó thíortha is iarrthóirí[11] || ó thríú tíortha || de réir bhrí Airteagal 21(2)(b) den Rialachán Airgeadais
 2 || 05 08 02 Fás Inbhuanaithe: acmhainní nádúrtha || LD || NÍL || NÍL || NÍL || NÍL
·      Línte nua buiséid atá á n‑iarraidh
In ord cheannteidil
agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal ……………………………………..] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais
   || [XX.YY.YY.YY]   ||   || TÁ/NÍL || TÁ/NÍL || TÁ/NÍL || TÁ/NÍL
3.2.        An tionchar a mheastar a
bheidh ag an togra/tionscnamh ar chaiteachas
3.2.1.     Achoimre ar an tionchar a
mheastar a bheidh ag an togra/tionscnamh ar chaiteachas
EUR milliún (go dtí an 3ú deachúil)
 Ceannteideal an chreata airgeadais ilbhliantúil: || Uimhir 2 || Fás Inbhuanaithe: acmhainní nádúrtha
 DG: AGRI ||   ||   || 2014 || 2015 [12] || 2016 || 2017 || 2018 || 2019 || IOMLÁN
  Leithreasuithe faoi chomhair oibríochtaí ||   ||   ||   ||   ||   ||   ||
 Uimhir na líne buiséid 05 08 02 [13] || Gealltanais || (1) || 0.250 || 19.500 || 0.300 || 0.300 || 0.300 ||   || 20.650
 Íocaíochtaí || (2) ||   || 9.850 || 0.300 || 0.300 || 9.900 || 0.300 || 20.650
 Uimhir na líne buiséid || Gealltanais || (1a) ||   ||   ||   ||   ||   ||   ||
 Íocaíochtaí || (2 a) ||   ||   ||   ||   ||   ||   ||
 Leithreasuithe de chineál riaracháin arna maoiniú ó chlúdach clár sonrach[14] ||   ||   ||   ||   ||   ||   ||
 Uimhir na líne buiséid ||   || (3) ||   ||   ||   ||   ||   ||   ||
 IOMLÁN leithreasuithe i gcomhair DG AGRI || Gealltanais || =1+1a +3 || 0.250 || 19.500 || 0.300 || 0.300 || 0.300 ||   || 20.650
 Íocaíochtaí || =2+2a+3 ||   || 9.850 || 0.300 || 0.300 || 9.900 || 0.300 || 20.650
 IOMLÁN leithreasuithe faoi chomhair oibríochtaí || Gealltanais || (4) || 0.250 || 19.500 || 0.300 || 0.300 || 0.300 ||   || 20.650
 Íocaíochtaí || (5) ||   || 9.850 || 0.300 || 0.300 || 9.900 || 0.300 || 20.650
  IOMLÁN leithreasuithe de chineál riaracháin arna maoiniú ó chlúdach clár sonrach || (6) ||   ||   ||   ||   ||   ||   ||
 IOMLÁN leithreasuithe faoi CHEANNTEIDEAL 2 den chreat airgeadais ilbhliantúil || Gealltanais || =4+6 || 0.250 || 19.500 || 0.300 || 0.300 || 0.300 ||   || 20.650
 Íocaíochtaí || =5+6 ||   || 9.850 || 0.300 || 0.300 || 9.900 || 0.300 || 20.650
Má tá tionchar ag an togra/tionscnamh ar níos mó ná
ceannteideal amháin:
 IOMLÁN leithreasuithe faoi chomhair oibríochtaí || Gealltanais || (4) ||   ||   ||   ||   ||   ||   ||
 Íocaíochtaí || (5) ||   ||   ||   ||   ||   ||   ||
  IOMLÁN leithreasuithe de chineál riaracháin arna maoiniú ó chlúdach clár sonrach || (6) ||   ||   ||   ||   ||   ||   ||
 IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+6 ||   ||   ||   ||   ||   ||   ||
 Íocaíochtaí || =5+6 ||   ||   ||   ||   ||   ||   ||
 Ceannteideal an chreata airgeadais ilbhliantúil: || 5 || "Caiteachas riaracháin"
EUR milliún (go dtí an 3ú deachúil)
   ||   ||   || Bliain 2014 || Bliain 2015 || Bliain 2016 || Bliain 2017 || Bliain 2018 || IOMLÁN
 DG: ESTAT ||
  Acmhainní daonna || 0.537 || 0.537 || 0.537 || 0.537 || 0.537 || 2.685
  Caiteachas riaracháin eile || 0.30 || 0.45 || 0.55 || 0.45 || 0.45 || 2.2
 IOMLÁN DG ESTAT || Leithreasuithe || 0.837 || 0.987 || 1.077 || 0.987 || 0.987 || 4.885
   ||   ||   || Bliain 2014 || Bliain 2015 || Bliain 2016 || Bliain 2017 || Bliain 2018 || IOMLÁN
 IOMLÁN leithreasuithe faoi CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || 0.837 || 0.987 || 1.077 || 0.987 || 0.987 || 4.885
EUR milliún (go dtí an 3ú deachúil)
   ||   ||   || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 1.087 || 20.487 || 1.377 || 1.287 || 1.287 ||   || 25.525
 Íocaíochtaí || 0.837 || 10.837 || 1.377 || 1.287 || 10.887 || 0.300 || 25.525
3.2.2.     An tionchar a mheastar a
bheidh ag an togra/tionscnamh ar leithreasuithe faoi chomhair oibríochtaí
–
¨  Ní éilíonn an togra/tionscnamh go n‑úsáidfear leithreasuithe
faoi chomhair oibríochtaí
–
x   Éilíonn an togra/tionscnamh go n‑úsáidfear
leithreasuithe faoi chomhair oibríochtaí mar a mhínítear thíos:
Leithreasuithe faoi chomhair gealltanas in EUR
milliúin (go dtí an 3ú deachúil)
 Sonraigh cuspóirí agus aschuir   ò ||   ||   || 2014 || 2015 || 2016 || 2017 || 2018 ||   ||
   || Saghas aschuir[15] || Meánchostas an aschuir || Líon na n‑aschur || Costas || Líon na n‑aschur || Costas || Líon na n‑aschur || Costas || Líon na n‑aschur || Costas || Líon na n‑aschur || Costas || Líon iomlán na n‑aschur || Costas Iomlán
 CUSPÓIR SONRACH Uimh. 1[16]... ||   ||   ||   ||   ||   ||   ||   ||   ||   ||   ||   ||   ||   ||
 Aschur || Bunachar sonraí || 1.45 ||   || 0.25 ||   || 0.3 ||   || 0.3 ||   || 0.3 ||   || 0.3 ||   || 1.45
 Aschur || Micreashonraí || 11.4 EUR in aghaidh an taifid ||   ||   ||   || 9.6 ||   ||   ||   ||   ||   || 9.6 || 1.685 M taifead || 19.2
 Aschur ||   ||   ||   ||   ||   ||   ||   ||   ||   ||   ||   ||   ||   ||
 Fo‑iomlán chuspóir sonrach Uimh. 1 ||   ||   ||   ||   ||   ||   ||   ||   ||   ||   ||   ||   ||   ||
 CUSPÓIR SONRACH Uimh. 2... ||   ||   ||   ||   ||   ||   ||   ||   ||   ||   ||   ||   ||   ||
 Aschur ||   ||   ||   ||   ||   ||   ||   ||   ||   ||   ||   ||   ||   ||
 Fo‑iomlán chuspóir sonrach Uimh. 2 ||   ||   ||   ||   ||   ||   ||   ||   ||   ||   ||   ||   ||   ||
 COSTAS IOMLÁN ||   ||   ||   || 0.25 ||   || 9.9 ||   || 0.3 ||   || 0.3 ||   || 9.9 ||   || 20.65
3.2.3.     An tionchar a mheastar a
bheidh ag an togra/tionscnamh ar leithreasuithe de chineál riaracháin
3.2.3.1.  Achoimre
–
¨ Ní éilíonn an togra/tionscnamh go n‑úsáidfear
leithreasuithe de chineál riaracháin
–
¨ Éilíonn an togra/tionscnamh go n‑úsáidfear leithreasuithe
de chineál riaracháin mar a mhínítear thíos:
EUR milliún (go dtí
an 3ú deachúil)
   || Bliain 2014 || Bliain 2015 || Bliain 2016 || Bliain 2017 || Bliain 2018 || IOMLÁN
 CHEANNTEIDEAL 5 den chreat airgeadais ilbhliantúil ||   ||   ||   ||   ||   ||
 Acmhainní daonna || 0.537 || 0.537 || 0.537 || 0.537 || 0.537 || 2.685
 Caiteachas riaracháin eile || 0.3 || 0.45 || 0.55 || 0.45 || 0.45 || 2.2
 Fo‑iomlán CHEANNTEIDEAL 5 den chreat airgeadais ilbhliantúil || 0.837 || 0.987 || 1.077 || 0.987 || 0.987 || 4.885
 Lasmuigh de CHEANNTEIDEAL 5[17] den chreat airgeadais ilbhliantúil ||   ||   ||   ||   ||   ||
 Acmhainní daonna ||   ||   ||   ||   ||   ||
 Caiteachas eile de chineál riaracháin ||   ||   ||   ||   ||   ||
 Fo‑iomlán lasmuigh de CHEANNTEIDEAL 5 den chreat airgeadais ilbhliantúil ||   ||   ||   ||   ||   ||
 IOMLÁN || 0.837 || 0.987 || 1.077 || 0.987 || 0.987 || 4.885
3.2.3.2.   Na hacmhainní daonna a
mheastar a bheidh riachtanach
–
¨ Ní éilíonn an togra/tionscnamh go n‑úsáidfear acmhainní daonna.
–
x   Éilíonn an togra/tionscnamh go n‑úsáidfear
acmhainní daonna mar a mhínítear thíos:
Sloinnfear an meastachán i méideanna iomlána
(nó go pointe deachúil amháin ar a mhéad)
   || Bliain 2014 || Bliain 2015 || Bliain 2016 || Bliain 2017 || Bliain 2018 || ...iontráil na blianta ar fad a theastaíonn le fad an tionchair a thaispeáint (féach pointe 1.6)
  Poist don phlean bunaíochta (oifigigh agus gníomhairí sealadacha)
 XX 01 01 01 (Ceanncheathrú agus Oifigí Ionadaíocht an Choimisiúin) || 4.1 || 4.1 || 4.1 || 4.1 || 4.1 ||   ||
 XX 01 01 02 (Toscaireachtaí) ||   ||   ||   ||   ||   ||   ||
 XX 01 05 01 (Taighde indíreach) ||   ||   ||   ||   ||   ||   ||
 10 01 05 01 (Taighde díreach) ||   ||   ||   ||   ||   ||   ||
  Pearsanra seachtrach (i gcoibhéis lánaimseartha: FTE)[18]
 XX 01 02 01 (CA, INT, SNE ón 'gclúdach iomlánaíoch') ||   ||   ||   ||   ||   ||   ||
 XX 01 02 02 (CA, INT, JED, LA agus SNE sna toscaireachtaí) ||   ||   ||   ||   ||   ||   ||
 XX 01 04 yy [19] || - sa Cheanncheathrú[20] ||   ||   ||   ||   ||   ||   ||
 - i dtoscaireachtaí ||   ||   ||   ||   ||   ||   ||
 XX 01 05 02 (CA, INT, SNE - Taighde indíreach) ||   ||   ||   ||   ||   ||   ||
 10 01 05 02 (CA, INT, SNE – Taighde díreach) ||   ||   ||   ||   ||   ||   ||
 Línte buiséid eile (sonraigh) ||   ||   ||   ||   ||   ||   ||
 IOMLÁN || 4.1 || 4.1 || 4.1 || 4.1 || 4.1 ||   ||
Is é XX an réimse beartais nó an
teideal buiséid lena mbaineann.
Comhlíonfar na
riachtanais acmhainní daonna trí fhoireann ón Ard‑Stiúrthóireacht a
bhfuil bainistíocht an bhirt faoina cúram cheana agus/nó atá ath‑imlonnaithe
taobh istigh den Ard‑Stiúrthóireacht. Más gá, féadfar acmhainní daonna
breise a leithdháileadh don Ard‑Stiúrthóireacht atá i mbun bainistíochta
faoi chuimsiú an nós imeachta maidir le leithdháileadh bliantúil i bhfianaise
na srianta buiséadacha.
Cur síos ar na
cúraimí a bheidh le déanamh:
 Oifigigh agus gníomhairí sealadacha || - bainistíocht ar dheontais a bhaineann leis an tionscnamh - bailíochtú ar shonraí - tacaíocht agus obair mhodheolaíoch - anailís ar thuarascálacha
 Pearsanra seachtrach ||
3.2.4.     Comhoiriúnacht don chreat
airgeadais ilbhliantúil reatha
–
x   Tá an togra/tionscnamh comhoiriúnach don chreat
airgeadais ilbhliantúil reatha.
–
¨  Beidh athchlárú an cheannteidil ábhartha sa chreat airgeadais
ilbhliantúil ag gabháil leis an togra/tionscnamh seo.
Mínigh an cineál athchláraithe a bhfuil gá leis, agus
sonraigh na línte buiséid lena mbaineann agus na méideanna comhfhreagracha.
–
¨  Éilíonn an togra/tionscnamh go gcuirfear an ionstraim sholúbthachta i
bhfeidhm nó go ndéanfar athbhreithniú ar an gcreat airgeadais ilbhliantúil[21].
Mínigh an méid a bhfuil gá leis, agus sonraigh na
ceannteidil agus na línte buiséid lena mbaineann agus na méideanna
comhfhreagracha.
3.2.5.     Ranníocaíochtaí ó thríú
páirtithe
–
Ní dhéantar foráil sa togra/tionscnamh maidir le
cómhaoiniú le tríú páirtithe
–
Déantar foráil sa togra/tionscnamh maidir le
cómhaoiniú atá réamh-mheasta thíos:
Leithreasuithe in EUR milliúin (go dtí an 3ú deachúil)
   || Bliain N || Bliain N+1 || Bliain N+2 || Bliain N+3 || ...iontráil na blianta ar fad a theastaíonn le fad an tionchair a thaispeáint (féach pointe 1.6) || Costas
 Sonraigh an comhlacht cómhaoinithe ||   ||   ||   ||   ||   ||   ||   ||
 IOMLÁN leithreasuithe cómhaoinithe ||   ||   ||   ||   ||   ||   ||   ||
3.3.        An tionchar a mheastar a
bheidh ar ioncam
–
x   Ní bheidh tionchar airgeadais ar bith ag an
togra ar ioncam.
–
¨  Beidh an tionchar airgeadais seo a leanas ag an togra/tionscnamh:
–
¨         ar acmhainní dílse
–
¨         ar ioncam ilghnéitheach
EUR milliún (go dtí an 3ú deachúil)
 Líne buiséid ioncaim || Leithreasuithe atá ar fáil don bhliain bhuiséid reatha || Tionchar an togra/tionscnaimh[22]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal …………. ||   ||   ||   ||   ||   ||   ||   ||
I gcás ioncaim
ilghnéithigh atá 'sannta', sonraigh na línte buiséid a n‑imrítear
tionchar orthu (orthu).
Sonraigh an modh chun an
tionchar ar ioncam a ríomh.
[1]               IO L 321, 01.12.08, lch. 14.
[2]               IO L 179, 7.8.1972, lch.1.
[3]               JO L 87, 31.3.2009, lch.164.
[4]               IO L 298, 26.10.12, lch. 1.
[5]               IO L 55, 28.02.11, lch. 13.
[6]               ABM: Bainistiú de réir gníomhaíochtaí – ABB: Bunú an
bhuiséid de réir gníomhaíochtaí.
[7]               Mar a thagraítear dó in Airteagal 54(2)(a) nó (b) den Rialachán Airgeadais.
[8]               Is féidir mionsonraí ar na modhanna bainistíochta agus
tagairtí don Rialachán Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html.
[9]               LD = Leithreasuithe difreáilte / LN = Leithreasuithe
neamhdhifreáilte.
[10]             CSTE: Comhlachas Saorthrádála na hEorpa.
[11]             Tíortha is iarrthóirí agus, nuair is iomchuí, tíortha ó na
Balcáin Thiar a d'fhéadfadh a bheith ina n‑iarrthóirí.
[12]             Déanfar na híocaíochtaí a bhaineann
leis an líne 05 08 02 a dhéanfar i rith na tréimhse 2014-2020 sa bhliain 2015
(réamhíocaíocht ar íocaíochtaí a bhaineann le suirbhé na bliana 2016) de chuid
is mó agus déanfar na híocaíochtaí deiridh in 2018.
[13]             Is le CERT an líne 05 08 02 i rith na tréimhse 2014-2020
agus tá sé cumhdaithe ag an bhfo‑uasteorainn shonrach sin.
[14]             Cúnamh agus caiteachas teicniúil agus/nó riaracháin ar
mhaithe le cláir agus/nó bearta AE (seanlínte 'BA'), taighde indíreach, taighde
díreach a chur chun feidhme.
[15]             Is ionann aschuir agus táirgí agus seirbhísí le soláthar
(e.g.: líon na malartuithe mac léinn a fhaigheann maoiniú, iomlán km de
bhóithre a rinneadh, etc.).
[16]             Mar a thuairiscítear i Roinn 1.4.2. 'Cuspóirí sonracha...'
[17]             Cúnamh agus caiteachas teicniúil agus/nó riaracháin ar
mhaithe le cláir agus/nó bearta AE (seanlínte 'BA'), taighde indíreach, taighde
díreach a chur chun feidhme.
[18]             CA= Gníomhaire ar conradh; INT=
Foireann ghníomhaireachta; JED = Saineolaí Óg i dToscaireacht; LA= Gníomhaire
áitiúil; SNE= Saineolaí náisiúnta ar iasacht;
[19]             Faoin uasteorainn do phearsanra seachtrach ó leithreasaí
faoi chomhair oibríochtaí (na seanlínte 'BA').
[20]             Le haghaidh na gCistí Struchtúracha, an Chiste Eorpaigh
Talmhaíochta um Fhorbairt Tuaithe (CETFT) agus an Chiste Eorpaigh Iascaigh
(CEI) go bunúsach.
[21]             Féach pointí 19 agus 24 den Chomhaontú Idirinstitiúideach.
[22]             A fhad a bhaineann le hacmhainní dílse traidisiúnta
(dleachtanna talmhaíochta, tobhaigh siúcra), ní mór na méideanna a luaitear a
bheith ina nglanmhéideanna, i.e. méideanna comhlána agus 25 % de chostais
bhailiúcháin a bheith bainte astu.